open-index/open-wikipedia-markdown huggingface dataset:
తొలిపొద్దు (సినిమా)

**తొలి పొద్దు** మాదాల రంగారావు నిర్మాణ సారథ్యంలో పి.చంద్రశేఖరరెడ్డి దర్శకత్వం వహించిన తెలుగు సినిమా. ఈ సినిమా ద్వారా రేణుక అనే నటి, ప్రజా గని అనే గాయకుడు తొలిసారిగా పరిచయమయ్యారు. గ్రామీణ రైతాంగ సమస్యలను ఇతివృత్తంగా కల ఈ సినిమా 1991, మే 1వ తేదీన విడుదలయ్యింది. విప్లవ రచయిత జి.కళ్యాణరావు రచించిన తొలిపొద్దు అనే నాటిక ఆధారంగా ఈ సినిమా రూపొందించబడింది.

## నటీనటులు
* మాదాల రంగారావు - జనార్ధన్
* రేణుక
* రమాప్రభ - చిన్నమ్మ
* ప్రియాంక
* పద్మజ
* ఫణి
* సుమిత్ర పంపన - అరుణ
* ప్రసాదరెడ్డి
* ఎం.వి.రమణయ్య
* సురేంద్రనాథ్ రెడ్డి
* వినోద్ బాల
* రామకోటయ్య
* పి.జె.శర్మ
* హేమ

## సాంకేతిక వర్గం
* దర్శకత్వం: పి.చంద్రశేఖరరెడ్డి
* స్క్రీన్ ప్లే : పి.చంద్రశేఖరరెడ్డి
* నిర్మాత: పి.కోటయ్య రామరాజు
* కథ: జి కళ్యాణ రావు
* మాటలు: జి.కళ్యాణరావు
* పాటలు: జి.కళ్యాణరావు
* సంగీతం: వి.శివారెడ్డి
* ఛాయాగ్రహణం: ఎన్.ఎస్.రాజు
* నృత్యం: సతీష్
* కూర్పు:అంకిరెడ్డి
## కథ
శ్రీరంగపురం అనే గ్రామంలో భుజంగం అనే ధనికస్వామి ఉంటాడు. ఒకప్పుడు భూస్వామిగా ఉండి పేదల రక్తాన్ని జలగలా పీల్చి ఇప్పుడు మంత్రి అయిన రాయుడికి ఈ భుజంగం కుడిభుజం. మంత్రి అండ చూసుకుని విర్రవీగుతూ తన గ్రామస్థులను ముప్పతిప్పలు పెడుతుంటాడు. ఇతని చర్యలకు సుధాకర్, రైతు రాముడు అడ్డు పడుతుంటాడు. ఒక రోజు గ్రామంలోని గాంధీ విగ్రహం ముందు భుజంగం తొత్తులైన పోలీసులు గ్రామంలోని ఒక యువతిని బలాత్కారం చేయబోతుంటే 'ఎర్రసేన' ప్రత్యక్షమౌతుంది. దళనాయకుడు జనార్ధన్ పోలీసులను తరిమి కొడతాడు. జనార్ధన్ గతంలో ఒక గిరిజన పాఠశాలలో టీచర్‌గా పనిచేసేవాడు. రాయుడు, షావుకారు సింహాద్రి చేసే ఆగడాలకు, వారి చేతులలో బలయిన గిరిజనుడు కుమరన్నను చూసి జనార్ధన్ ఉపాధ్యాయ వృత్తిని వదిలేసి తుపాకీ పట్టుకుంటాడు. రైతుకూలీ సంఘాన్ని స్థాపిస్తాడు. తను చనిపోగానే బొట్టు, గాజులు తీయడం కాదనీ, ఎత్తిన ఎర్రజెండాను దించకుండా చూడమని భర్త చెప్పడంతో కుమరన్న భార్య చిన్నమ్మ ఉదర పోషణకు టీ కొట్టు పెట్టుకుని జనార్ధన్ దళానికి సాయం చేస్తూ ఉంటుంది. జనార్ధన్ భార్య శాంతి ఆ గ్రామంలోనే టీచర్‌గా పనిచేస్తూ రాత్రి సమయాల్లో వయోజన పాఠశాల నడుపుతుంటుంది. ఆమెకు సుధాకర్ తోడ్పడుతుంటాడు. ఇది ఇలా ఉంటే జనార్ధన్ దళం దాడిని ఎదుర్కోవడానికి గ్రామంలో పోలీస్ స్టేషన్ అవసరమని భుజంగం చెప్పడంతో మంత్రి రాయుడు శ్రీరంగపురంలో పోలీస్ స్టేషన్‌ను ప్రారంభిస్తాడు. ఆ స్టేషన్ ఎస్.ఐ. భార్య అరుణ. లెక్చరర్‌గా పనిచేసే ఈమె అభ్యుదయ భావాలు కలది. ఒక దశలో తన అభిప్రాయాలతో ఏకీభవించని భర్తకు విడాకులు ఇవ్వడానికి కూడా సిద్ధపడుతుంది. చిన్నమ్మను పోలీసులు అరెస్ట్ చేసినప్పుడు అరుణను కిడ్నాప్ చేస్తుంది జనార్ధన్ దళం. రెండు రోజులు నక్సలైట్ల మధ్య గడిపిన అరుణ పెద్ద చదువులు చదివినవారు సైతం దోపిడీ వ్యవస్థ పట్ల విసిగిపోయి తీవ్రవాదులుగా ఎలా మారిపోతారో జనార్ధన్ వల్ల తెలుసుకుని ఎర్రసైనకు సానుభూతిపరురాలు అవుతుంది. ఇలా జనార్ధన్ దళం, పోలీసులకు ప్రచ్ఛన్న యుద్ధం జరుగుతుండగానే ఎన్నికలు వస్తాయి. నక్సలైట్ల పిలుపుతో ప్రజలు ఎన్నికలను బహిష్కరిస్తారు. దానితో భుజంగం మనుషులు పోలింగ్ బూతులను స్వాధీనం చేసుకుని అన్ని ఓట్లు తమకే వేసుకుంటారు. ఫలితంగా రాయుడు ముఖ్యమంతి అవుతాడు. చివరకు ఎర్రసేన వీళ్ళందరినీ హతమార్చి తరతరాల చీకట్లను తొలగించి తొలిపొద్దును పొడిపించడంతో కథ ముగుస్తుంది.
## పాటలు
* పొద్దు పొడుస్తోంది తొలి పొద్దు పొడుస్తోంది
* నేస్తమా లాల్ సలామ్‌

## మూలాలు

వర్గం:రమాప్రభ నటించిన సినిమాలు
గిగాబైట్

**గిగాబైట్** (**Gigabyte**, **జిబి** - **GB**)  అనేది డిజిటల్ సమాచారంలో యూనిట్ బైట్ యొక్క ఒక గుణిజం. ఈ పూర్వలగ్న గిగా అర్థం అంతర్జాతీయ ప్రమాణాల పద్ధతి (SI) లో 109, కాబట్టి ఒక గిగాబైట్ అనగా . గిగాబైట్ ప్రమాణ చిహ్నం **GB**.

ఈ నిర్వచనం సైన్స్, ఇంజనీరింగ్, వ్యాపారం, కంప్యూటింగ్ యొక్క అనేక రంగాలలో ఉపయోగించబడుతుంది, ఈ ప్రమాణాన్ని హార్డ్ డ్రైవ్, సోలిడ్ స్టేట్ డ్రైవ్, టేప్ సామర్థ్యాలకు ఉపయోగిస్తారు. అలాగే సమాచార బదిలీ వేగాన్ని కూడా గిగా బైట్లలో గణిస్తారు. ఏదేమైనా, ఈ పదాన్ని కంప్యూటర్ సైన్స్, ఇన్ఫర్మేషన్ టెక్నాలజీ యొక్క కొన్ని రంగాలలో ముఖ్యంగా RAM పరిమాణాల కోసం 1073741824 (10243 లేదా 230) బైట్‌లను సూచించడానికి ఉపయోగిస్తారు. కొన్ని సందర్భాలలో గిగాబైట్ వాడకం అస్పష్టంగా ఉండవచ్చు.

గిగాబైట్ యొక్క ప్రామాణిక మెట్రిక్ నిర్వచనాన్ని ఉపయోగించి డ్రైవ్ తయారీదారులు వారు విక్రయించిన హార్డ్ డిస్క్ సామర్థ్యాలను సూచిస్తారు. కానీ 400 GB డ్రైవ్ యొక్క సామర్థ్యాన్ని ప్రదర్శించినప్పుడు, ఉదాహరణకు, మైక్రోసాఫ్ట్ విండోస్ పరిమాణాన్ని బైనరీ విధనంలో వ్యాఖ్యానాన్ని ఉపయోగించి 372 GB గా నివేదించబడుతుంది.

ఈ అస్పష్టతను పరిష్కరించడానికి, ఇంటర్నేషనల్ సిస్టం ఆఫ్ క్వాంటిటీస్ 1024 పూర్ణాంకాల శ్రేణిని సూచించే బైనరీ ఉపసర్గలను ప్రామాణీకరిస్తుంది. ఈ ఉపసర్గలతో "1GB" పరిమాణాన్ని కలిగి ఉన్నట్లు లేబుల్ చేయబడిన మెమరీ మాడ్యూల్ ఒక గిబిబైట్ (1GiB) నిల్వ సామర్థ్యాన్ని కలిగి ఉంటుంది . ISQ నిర్వచనాలను ఉపయోగించి, హార్డ్ డ్రైవ్ కోసం నివేదించబడిన "372 GB" వాస్తవానికి 372 GiB (400 GB).

## మూలాలు

వర్గం:ప్రమాణాలు
విరాట్ (అయోమయ నివృత్తి)

విరాట్ పేరుతో కింది పేజీలున్నాయి. 
# విరాట్ (నవల)
# విరాట్ కొహ్లి -క్రికెట్ ఆటగాడు
# ఐ.ఎన్.ఎస్ విరాట్ - సేవ నుండి విరమించిన భారత విమాన వాహక నౌక
చిలిపి పెళ్ళాం

**చిలిపి పెళ్ళాం** 1990 లో విడుదలైన తెలుగు  సినిమా. ఇది   *ఆరరో ఆరిరారో* అనే తమిళ సినిమాకు  డబ్బింగ్ సినిమా. కన్నడ భాషలో *తూగువె కృష్ణన* అనే పేరుతో పునర్నించబడింది. ఇది రాజశ్రీ 400వ చిత్రం.

శ్రీలక్ష్మీదేవి కంబైన్స్ పతాకంపై పూర్ణిమా భాగ్యరాజ్ నిర్మించిన ఈ సినిమాకు కె.భాగ్యరాజ్ దర్శకత్వం వహించాడు. భానుప్రియ, కె.భాగ్యరాజా ప్రధాన తారాగణంగా రూపొందిన ఈ చిత్రానికి కె.భాగ్యరాజా సంగీతాన్నందించాడు. 

## తారాగణం

* భాగ్యరాజ్
* భానుప్రియ
thumb|కె.భాగ్యరాజా

## సాంకేతిక వర్గం

* కథ, చిత్రానువాదం, సంగీతం, దర్శకత్వం: కె.భాగ్యరాజా
* స్టుడియో: లక్ష్మీదేవి కంబైన్స్
* నిర్మాత: పూర్ణిమా భాగ్యరాజ్
* నేపథ్యగానం: మనో, కె.ఎస్.చిత్ర, ఎస్.జానకి
* విడుదల తేదీ: 1990 జూన్ 1

## పాటలు

* చిలిపిగ గోరింక
* ఏమి ఫిగరె
* నీ కంటికొక వెలుగు
* ఈ లోకమే పిచ్చోళ్ళురా
* తలలె వేస్తారులే

## మూలాలు

## బాహ్య లంకెలు

* చిలిపి పెళ్ళాం సినిమా పాటలు

వర్గం:డబ్బింగ్ సినిమాలు
కంప్యూటర్ హార్డ్‌వేర్ తయారీదారుల జాబితా

**కంప్యూటర్ హార్డ్‌వేర్ తయారీదారుల జాబితా:**

## కంప్యూటర్ కేస్ తయారీదారుల
* ఎఎమ్ఎఎక్స్ ఇన్ఫర్మేషన్ టెక్నాలజీస్
* కంపాక్
* కూలర్ మాస్టర్
* డెల్
* డీప్‌కూల్
* ఫ్రాక్టల్ డిజైన్
* గిగాబైట్ టెక్నాలజీ
* హెచ్‌పి
* ఐబాల్
* ఇంటెల్
* లెనోవా
* సిల్వర్స్టోన్ టెక్నాలజీ
* ట్రెంటన్ టెక్నాలజీ
* అల్ట్రా ప్రొడక్ట్స్

## మదర్ బోర్డు తయారీదారుల
* ఏసర్
* ఎఎమ్ఎఎక్స్ ఇన్ఫర్మేషన్ టెక్నలజీస్
* ఫస్ట్ ఇంటర్నేషనల్ కంప్యూటర్
* గిగాబైట్ టెక్నాలజీ
* ఇంటెల్
* మేజిక్ ప్రో
* ఎంఎస్ఐ (మైక్రో-స్టార్ ఇంటర్నేషనల్)
* పి.ఎన్.వై టెక్నాలజీస్
* ట్రెంటన్ టెక్నాలజీ
* వి.ఐ.ఎ టెక్నాలజీస్
* బి.ఎఫ్.జి టెక్నాలజీస్

## సెంట్రల్ ప్రాసెసింగ్ యూనిట్ల (CPUలు) తయారీదారులు
* ఎఎండి
* ఎఆర్ఎం హోల్డింగ్స్
* సైరిక్స్
* ఫ్రీస్కేల్
* ఐబిఎమ్‌
* ఇంటెల్
* మార్వెల్
* మీడియా టెక్
* మోటరోలా
* ఎన్‌విడియా టెగ్రా
* ఒరాకిల్ (గతంలో సన్ మైక్రోసిస్టమ్స్)
* క్వాల్కమ్‌
* రైజ్ టెక్నాలజీ
* రాక్చిప్
* శాంసంగ్
* సిగ్మా టెల్
* టెక్సాస్ ఇన్స్ట్రుమెంట్స్
* ట్రాన్స్మెటా

## మూలాలు

## వెలుపలి లంకెలు

వర్గం:కంప్యూటర్
ప్రజాప్రతిఘటన

**ప్రజాప్రతిఘటన** తమిళ భాష నుండి డబ్బింగ్ చేయబడి 1990లో విడుదలైన సినిమా. ఇది 1990 జూన్ 15న విడుదలైంది. శ్రీ లక్ష్మీ దేవి కంబైన్స్ పతాకంపై వి.కాంచనబాబు, కె.ప్రభాకర్ లు నిర్మించిన ఈ సినిమాకు ఆర్. కృష్ణమూర్తి దర్శకత్వం వహించాడు. అర్జున్, రూపిణి లు ప్రధాన తారాగణంగా నటించిన ఈ సినిమాకు గంగై అమరన్ సంగీతాన్నందించాడు.

## నటీనటులు
* అర్జున్
* రూపిణి
* ముచ్చెర్ల అరుణ
* మోహన్ నటరాజ్
* మోహనప్రియ

## సాంకేతికవర్గం
* దర్శకత్వం : బిల్లా కృష్ణమూర్తి
* నిర్మాతలు: కాంచనబాబు, ప్రభాకర్
* మాటలు, పాటలు : విజయరత్నం
* సంగీత దర్శకత్వం : గంగై అమరన్

## మూలాలు

వర్గం:డబ్బింగ్ సినిమాలు
బిద్యా దేవీ భండారీ

**బిద్యా దేవీ భండారీ** ( జననం 1961, జూన్ 19) నేపాల్‌కు రెండవ దేశాధ్యక్షురాలు. ఆమె 2015లో ఎన్నికయ్యారు. ఆ దేశానికి మొట్టమొదటి మహిళా రాష్ట్రపతి కూడా బిద్యానే కావడం విశేషం. కమ్యూనిస్ట్ పార్టీ ఆఫ్ నేపాల్ కు ఆమె వైస్ చైర్మన్ గా వ్యవహరించారు. 28 అక్టోబరు 2015న రాష్ట్రపతిగా ఎన్నిక కాక ముందు బిద్యా ఆల్ నేపాల్ ఉమెన్ అసోసియేషన్ కు చైర్ పర్సన్ గా పనిచేశారు. 549  పార్లమెంటరరీ ఓట్లలో, తన ప్రత్యర్ధి కుల్ బహదుర్ గురుంగ్ పై 327 ఓట్లు సంపాదించుకుని రాష్ట్రపతిగా ఎన్నికయారు. 2016లో ఫోర్బ్స్ ప్రపంచ 100 శక్తివంతమైన మహిళల జాబితాలో 52వ స్థానంలో నిలిచారు బిద్యా. అంతకుముందు నేపాల్ ప్రభుత్వంలో రక్షణ శాఖా మంత్రిగా కూడా పనిచేశారు ఆమె. ఈ పదవిని చేపట్టిన మొదటి మహిళ బిద్యా. 1990వ దశకంలో పర్యావరణ, జనాభా శాఖా మంత్రిగా కూడా బిద్యా వ్యవహరించారు.
## రాజకీయ జీవితం
బిద్యా దేవీ భండారీ 1993లో తన భర్త మదన్ భండారి కారు ప్రమాదంలో మరణించిన తర్వాత రాజకీయాల్లోకి వచ్చి తొలిసారి పార్లమెంటుకు ఎన్నికైంది. కమ్యూనిస్ట్ పార్టీకి వైస్-ఛైర్‌పర్సన్ కావడానికి ముందు ఆమె మంత్రిగా అనేక పదవులను నిర్వహించి 2009 నుండి 2011 వరకు రక్షణ మంత్రిగా పని చేసింది.
## మూలాలు

వర్గం:1961 జననాలు
వర్గం:జీవిస్తున్న ప్రజలు
పాకిస్తాన్ ఉద్యమం

[thumb|[లాహోర్ తీర్మానం ఆమోదం పొందిన మినార్-ఎ-పాకిస్తాన్]]
**పాకిస్తాన్ ఉద్యమం** లేదా **తెహ్రిక్-ఇ-పాకిస్తాన్** ( – *Taḥrīk-i Pākistān*) అన్నది బ్రిటీష్ ఇండియా సామ్రాజ్యంలోని ముస్లిం సంఖ్యాధిక్య ప్రాంతాలను విభజించి పాకిస్తాన్ గా ఏర్పాటు చేసే లక్ష్యంతో ఉద్యమించి, విజయం సాధించిన మత, రాజకీయ ఉద్యమం.

ఈ ఉద్యమం భారత జాతీయోద్యమానికి సమాంతరంగా సాగింది. కానీ పాకిస్తాన్ ఉద్యమం దక్షిణాసియాలోని ముస్లిముల మత అస్తిత్వాన్ని, రాజకీయ ఆసక్తులను పరిరక్షించే కొత్త జాతి-రాజ్యం ఏర్పాటును ఆకాంక్షించింది. అలీఘర్లో సర్ సయ్యద్ అహ్మద్ ఖాన్ ప్రారంభించిన వేరే విద్యా ఉద్యమం తర్వాతి కాలంలో పాకిస్తాన్ ఉద్యమానికి నేపథ్యాన్ని నిర్మిచింది, అదే అలీఘర్లో తొలినాళ్ళ రాజకీయ ఉద్యమాలు సంఘటితమై నిర్మితమయ్యాయి. ఆలిండియా ముస్లిం లీగ్ ఏర్పాటు, ప్రాధాన్యత కలిగిన ముస్లింలకు బ్రిటీష్ రాజ్ లో ముస్లింల మౌలిక హక్కులను కాపాడేందుకు ఆశించడం వంటి అంశాలతో రాజకీయ ఉద్యమం ఏర్పడడానికి సయ్యద్ అహ్మద్ ఖాన్, వికార్-ఉల్-హక్ నేపథ్యాన్ని నిర్మించి కృషిచేశారు. During the initial stages of the movement, it adopted the vision of philosopher Iqbal after addressing at the convention of the AIML's annual session. Muhammad Ali Jinnah's constitutional struggle further helped gaining public support for the movement in the four provinces. Urdu poets such as Iqbal and Faiz used literature, poetry and speech as a powerful tool for political awareness. Feminists such as Sheila Pant and Fatima Jinnah championed the emancipation of Pakistan's women and their participation in national politics.

## References
ప్రేమా జిందాబాద్

జంధ్యాల రచన, దర్శకత్వంలో సంగీత ఆర్ట్ ఫిలిమ్స్ బ్యానర్‌పై  బి.ఎ.వి.శాండిల్య, వి.భూపాల్‌రెడ్డిలు  నిర్మించిన సినిమా **ప్రేమా జిందాబాద్**.
## నటీనటులు
* రాజేంద్రప్రసాద్ - గోపాలం
* ఐశ్వర్య
* శుభలేఖ సుధాకర్
* కోట శ్రీనివాసరావు
* సుత్తివేలు
* బ్రహ్మానందం
* ధర్మవరపు సుబ్రహ్మణ్యం
* అశోక్ కుమార్ 
* శశికుమార్
* గుంటూరు శాస్త్రి
* సుబ్బరాయ శర్మ
* శ్రీనివాస్
* నటరాజ్ 

## పాటల జాబితా
* కలహం , వైరం , తమకం , రచన: జొన్నవిత్తుల రామలింగేశ్వర రావు గానం.ఎస్ పి బాలసుబ్రహ్మణ్యం, కె ఎస్ చిత్ర 
* ఆనందం ఇదంతా, రచన: జొన్నవిత్తుల రామలింగేశ్వర రావు, గానం.మనో, కె ఎస్ చిత్ర 
* శృంగారంగా సిరిముద్దు పెట్టుకోనా, రచన: వేటూరి సుందర రామమూర్తి, గానం.ఎస్ పి బాలసుబ్రహ్మణ్యం కె ఎస్ చిత్ర 
* ఎ బి సి రాణి ఎబ్రసిరో , రచన: వేటూరి సుందర రామమూర్తి, గానం.శ్రీపతి పండితారాధ్య బాలసుబ్రహ్మణ్యం .

## సాంకేతికవర్గం
* దర్శకత్వం: జంధ్యాల
* కథ: ఆదివిష్ణు, పార్థసారథి
* పాటలు: జొన్నవిత్తుల, వేటూరి
* నేపథ్య గానం: ఎస్.పి.బాలసుబ్రహ్మణ్యం, చిత్ర. మనో
* థ్రిల్స్: రాజు
* నృత్యాలు: ఆంటోనీ
* ఛాయాగ్రహణం: బాబ్జీ
* సంగీతం: మాధవపెద్ది సురేష
* కళ: రమణ
* కూర్పు: గౌతంరాజు
* బ్యానర్: సంగీత ఆర్ట్ ఫిలిమ్

వర్గం:జంధ్యాల దర్శకత్వం వహించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సుత్తి వేలు నటించిన సినిమాలు
మంత్రి శ్రీనివాసరావు

**మంత్రి శ్రీనివాసరావు** (జనవరి 1, 1928 - అక్టోబర్ 9, 1974) తెలంగాణ ప్రాంత రంగస్థల నటులు, ఆంధ్ర విశ్వవిద్యాలయం రంగస్థల కళలశాఖ తొలి శాఖాధిపతి.

## జననం
తెలంగాణ దేశ్‌ ముఖ్‌ల సంతతికి చెందిన మంత్రి శ్రీనివాసరావు 1928 జనవరి 1 న రంగారెడ్డి జిల్లా ఇబ్రహీంపట్నం తాలూకా కందుకూరు సమీపంలోని బచ్చుపల్లి లో మంత్రి రామచంద్రరావు, రాజ్యలక్ష్మి దంపతులకు జన్మించారు.

## విద్య - ఉద్యోగం
నిజాం కళాశాల లో విద్యాభ్యాసం చేశారు. సమాచార శాఖలో ఉద్యోగం చేశారు.

## రంగస్థల ప్రస్థానం
1945లో కళాశాలలో చేరిన మంత్రి శ్రీనివాసరావు ఆంగ్ల, తెలుగు నాటకాల్లో నటించడం ప్రారంభించారు. 1946–47లో ఆంధ్రాభ్యుదయోత్సవాల్లో చెకోవ్‌ ‘ప్రపోజల్‌’ నాటకంతో రంగస్థలం మీద అడుగుపెట్టారు.

అదే సమయంలో అబ్బూరి వరదరాజేశ్వరరావు తో ఏర్పడిన పరిచయం శ్రీనివాసరావులో ప్రపంచ నాటక రంగం వైపు ఆసక్తిని పెంపొందింపజేసింది. ఎ.ఆర్.కృష్ణ తో పరిచయం, సాన్నిహిత్యం 1952లో ఇండియన్‌ నేషనల్‌ థియేటర్‌ స్థాపనకు దారితీసింది.

జాతీయ నాట్య సంఘానికి కమలాదేవి ఛటోపాధ్యాయ అధ్యక్షులుగా ఉన్న సమయంలో ఆమె ప్రోత్సాహంతో సిటీ కాలేజి వేదికగా నాటకోత్సవాలు నిర్వహించారు. తెలంగాణలో ఈ తొలి నాటకోత్సవానికి  మర్రి చెన్నారెడ్డి అధ్యక్షులుగా ఉన్నారు. ఈ నాటకోత్సవంలో బెల్లంకొండ రామదాసు రాసిన ‘మాష్టార్జీ’ నాటకాన్ని మంత్రి శ్రీనివాసరావు, ఎ.ఆర్.కృష్ణ, తురగా కృష్ణమోహన్‌ రావు, పన్నూరి రామారావు మొదలగువారు ప్రదర్శించారు. దీని తరువాత తెలంగాణలో అనేక నాటకాలు ప్రదర్శితమయ్యాయి.

అబ్బూరి రామకృష్ణారావు నటాలి పేరుతో నెలకొల్పిన నటశిక్షణ సంస్థలో మంత్రి శ్రీనివాసరావు నట శిక్షణ తరగతులు నిర్వహించారు. 1956లో ఆంధ్రప్రదేశ్‌ ఏర్పడిన తరువాత జాతీయ నాట్య సంఘానికి అనుబంధంగా ఏర్పడిన ఆంధ్రప్రదేశ్‌ నాట్య విద్యా సంఘాన్ని మంత్రి శ్రీనివాసరావు స్థాపక సభ్యులుగా సేవలందించారు.

'ఇన్‌స్పెక్టర్‌ జనరల్‌' నాటకంలో తెలుగు-తమిళ యాసతో పోస్ట్‌మాస్టర్‌ పాత్రను శ్రీనివాసరావు పోషించారు. తెలంగాణ లోని అనేక ప్రాంతాల్లోనూ, గుడివాడ, ఆంధ్ర నాటకకళా పరిషత్‌ లలో ఆ నాటకానికి మంచి పేరు వచ్చింది. 1957లో ఐ.ఎన్‌.టి నాటకోత్సవాల్లో కుందుర్తి రచించిన 'ఆశ' నాటకాన్ని, శ్రీశ్రీ రచించిన 'విదూషకుడి ఆత్మహత్య' వంటి నాటకాలను ప్రయోగాత్మక నాటకాలుగా మలచి ప్రదర్శించారు.

మంత్రి శ్రీనివాసరావు తెలంగాణ మాండలికంలో 1950–60 మధ్యకాలంలో అనేక రేడియో నాటకాలను అందించి శ్రవ్య నాటకానికి ఒక దారి ఏర్పరిచారు.

### నటించిన నాటకాలు - పాత్రలు
# మాష్టార్జీ - 
# ఇన్‌స్పెక్టర్‌ జనరల్‌ - పోస్ట్‌ మాస్టర్‌
# ఆశ - 
# విదూషకుడి ఆత్మహత్య - 
# నిచ్చెనలు -
# పెద్దమనుషులు - 
# మృచ్ఛకటికం - 
# డాలర్‌ - 
# కన్యాశుల్కం -

### శిష్యులు
# రాళ్ళపల్లి
# సాక్షి రంగారావు
# వంకాయల సత్యనారాయణ
# అత్తిలి కృష్ణారావు
# ఎస్.కె. మిశ్రో
# కృష్ణచైతన్య
# రామవరపు శరత్‌బాబు

## మరణం
1974 అక్టోబర్ 9 న తన 46వ యేట అస్వస్థతతో విశాఖలో మరణించారు.

## మూలాలు

వర్గం:తెలుగు రంగస్థల నటులు
వర్గం:1928 జననాలు
వర్గం:1974 మరణాలు
వర్గం:రంగారెడ్డి జిల్లా రంగస్థల నటులు
వినేశ్ ఫోగట్

**వినేశ్ ఫోగట్** / **వినేష్ ఫోగట్** (జననం 1994 ఆగస్టు 25) భారతీయ కుస్తీ క్రీడాకారిణి. ఆమె కజిన్లు గీతా ఫోగట్, బబితా కుమారిలు కూడా అంతర్జాతీయ స్థాయి కుస్తీ  క్రీడాకారిణులు. ఆమె 2014, 2018, 2022 క్రీడలలో బంగారు పతకాలు గెలుచుకున్న బహుళ కామన్వెల్త్ గేమ్స్ బంగారు పతక విజేత. 2018 ఆసియా క్రీడలలో బంగారు పతకం సాధించిన తరువాత కామన్వెల్త్, ఆసియా క్రీడల లో బంగారు పతకం గెలుచుకున్న మొదటి భారతీయ మహిళా రెజ్లర్ గా ఆమె నిలిచింది. ప్రపంచ రెజ్లింగ్ ఛాంపియన్షిప్లో కూడా ఆమె రెండు కాంస్య పతకాలు గెలుచుకుంది.

ఆమె మూడుసార్లు ఒలింపియన్, 2016లో 48 కిలోలు, 2020లో 53 కిలోలు, 2024లో 50 కిలోలు అనే మూడు వేర్వేరు బరువు తరగతులలో పోటీ చేసింది. 2024 వేసవి ఒలింపిక్స్ లో ఒలింపిక్ ఫైనల్ కు చేరుకున్న మొదటి భారతీయ మహిళా రెజ్లర్ గా అవతరించే మార్గంలో అప్పటి ఒలింపిక్ ఛాంపియన్ యుయి సుసాకి ఓడించిన మొదటి అంతర్జాతీయ రెజ్లర్ గా ఆమె నిలిచింది. అయితే, ఫైనల్స్ ఉదయం వెయిట్-ఇన్ సమయంలో నిర్ణీత బరువు కంటే 100 గ్రాములు ఎక్కువగా ఉన్నందుకు ఆమె అనర్హతకు గురైంది, అందువల్ల పతకాలకు అనర్హురాలైంది. దీంతో ‘కోర్ట్ ఆఫ్ ఆర్బిట్రేషన్ ఫర్ స్పోర్ట్స్’లో ఫిర్యాదు చేసిన ఆమె, తీర్పు రాకముందే 2024 ఆగస్టు 8న రిటైర్మెంట్ ప్రకటించింది.

2019లో లారెస్ వరల్డ్ స్పోర్ట్స్ అవార్డులకు నామినేట్ అయిన ఆమె, ఈ అవార్డుకు నామినేట్ అయిన మొదటి భారతీయురాలు. 2023లో, అప్పటి ఇండియన్ రెజ్లింగ్ ఫెడరేషన్ అధ్యక్షుడు, పలువురు మహిళా రెజ్లర్లచే లైంగిక వేధింపుల ఆరోపణలు ఎదుర్కొన్న బిజెపి ఎంపి బ్రిజ్ భూషణ్ శరణ్ సింగ్ వ్యతిరేకంగా 2023 భారత రెజ్లర్ల నిరసనలో ఆమె భాగంగా ఉంది.

ఆమె 2024లో జరిగిన హర్యానా శాసనసభ ఎన్నికలలో జులానా నియోజకవర్గం నుండి ఎమ్మెల్యేగా ఎన్నికైంది.

## వ్యక్తిగత జీవితం
వినేశ్ ఫోగట్ 1994 ఆగస్టు 25న హర్యానా చర్ఖీ దాద్రిలో జన్మించింది. ఆమె మల్లయోధుడు రాజ్‌పాల్ ఫోగట్ కుమార్తె. ఆమె సోదరి ప్రియాంక ఫోగట్, దాయాదులు గీతా ఫోగట్, రీతూ ఫోగట్, బబితా కుమారి వీరందరూ మల్లయోధులు. ఆమె పెదనాన్న మహావీర్ సింగ్ ఫోగట్ దగ్గర ఆమె శిక్షణ పొందింది. 

అయితే, మొదట ఆమెతో పాటు తండ్రి, పెదనాన్న, దాయాదులు తమ సమాజంలోని నైతికత, విలువలకు విరుద్ధంగా వ్యవహరిస్తున్నారని వారు గ్రామంలో వ్యతిరేకతను ఎదుర్కోవలసి వచ్చింది. ప్రస్తుతం హర్యానాలోని గ్రామాల్లో ఉన్న వారందరికీ ఆదర్శంగా వారందరూ నిలిస్తున్నారు. గ్రామీన స్త్రీల అభిప్రాయం మారడంలో వీరి విజయాలు చాలా పెద్ద పాత్ర పోషిస్తున్నాయి.

2018 డిసెంబరు 13న, ఆమె జింద్ జిల్లాకు చెందిన తోటి మల్లయోధుడు సోమవీర్ రాఠీని వివాహం చేసుకుంది. వారిద్దరూ భారతీయ రైల్వేలో కలిసి పనిచేశారు.

## పురస్కారాలు
2016లో వినేశ్ ఫోగట్ అర్జున అవార్డును అందుకుంది. 2018లో, ఆమె స్పోర్ట్స్ అథారిటీ ఆఫ్ ఇండియా ద్వారా పద్మశ్రీ నామినేట్ చేయబడింది. ఆమె 2019లో లారెస్ వరల్డ్ స్పోర్ట్స్ అవార్డులకు నామినేట్ చేయబడింది. ఈ అవార్డుకు నామినేట్ అయిన మొదటి భారతీయురాలు ఆమె. 2020లో, ఆమెకు భారతదేశపు అత్యున్నత క్రీడా గౌరవం అయిన మేజర్ ధ్యాన్ చంద్ ఖేల్ రత్న లభించింది. ఆమె 2022 సంవత్సరానికి బిబిసి ఇండియన్ స్పోర్ట్స్ వుమన్ ఆఫ్ ది ఇయర్ అవార్డుకు కూడా ఎంపికైంది.

## మూలాలు

వర్గం:జీవిస్తున్న ప్రజలు
వర్గం:హర్యానా మహిళా క్రీడాకారులు
కోట శంకరరావు

**కోట శంకరరావు** సినీ నటుడు, రంగస్థల నటుడు. ఇతడు నటుడు కోట శ్రీనివాసరావు తమ్ముడు.

## జీవిత విశేషాలు
ఇతడు ఆగస్టు 10న కృష్ణా జిల్లా కంకిపాడు గ్రామంలో కోట సీతారామాంజనేయులు, విశాలాక్షి దంపతులకు జన్మించాడు. ఇతడు విద్యార్థి దశ నుంచి వివిధ నాటకాల్లో నటించాడు. బి.కాం వరకు చదువుకున్నాడు. ఇతడు బ్యాంకులో మేనేజర్ స్థాయి ఉద్యోగం చేస్తూ నాటకరంగంలోకి వచ్చాడు. దాదాపు 150 నాటకాలు, 80 చలన చిత్రాల్లో వివిధ పాత్రల్లో నటించాడు. అలాగే 64 మెగా టివి సిరియల్స్‌లో కూడా నటించాడు. వీటిలో మూడు సీరియల్స్‌కు నంది అవార్డులు లభించాయి.

## నాటకాలు
# నాగులు తిరిగే కోనలో
# హర హర మహదేవ 
# రసరాజ్యం
# మినిస్టర్
thumb|భాగ్యరేఖ (ధారావాహిక)

## టి.వి.సీరియల్స్
# శ్రీమతి 
# గాయిత్రీ 
# జీవన సంధ్య
# భాగ్యరేఖ
thumb|అంకురం

## సినిమాలు

# అంకురం
# ఆంటీ (1995)
# అగ్నిప్రవేశం
# అరుపు
# ఆటోవాల జిందాబాద్
# ఆపద మొక్కులవాడు
# చదువుకోవాలి
# జై తెలంగాణ
# డర్టీగేమ్‌
# తుంగభద్ర
# ధర్మచక్రం
# నాకూ పెళ్ళాం కావాలి - తొలి సినిమా
# బ్యాండ్ బాజా
# మనసే మాయ
# మిస్టర్ మనీ
# యుగానికి ఒక్క ప్రేమికుడు
# లవ్ అంటే
# వీడా!
# సూత్రధారులు
# సూర్య ఐ.పి.ఎస్
# నందీశ్వరుడు
* సావిత్రి w/o సత్యమూర్తి

## పురస్కారాలు
* విజయవాడ కల్చరల్ అకాడమీ వారిచే ఎస్.వి.రంగారావు 2016 పురస్కారం
* బెంగళూరులోని న్యూ ఇంటర్నేషనల్ క్రిస్టియన్ యూనివర్శిటీ వారిచే గౌరవ డాక్టరేట్

## మూలాలు

## బయటి లింకులు
* కోట శంకరరావు ప్రొఫైల్
* 

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:తెలుగు ధారావాహికలు
వర్గం:కృష్ణా జిల్లా రంగస్థల నటులు
వర్గం:కృష్ణా జిల్లా సినిమా నటులు
వర్గం:కృష్ణా జిల్లా టెలివిజన్ నటులు
దూరదర్శన్ యాదగిరి

**దూరదర్శన్ యాదగిరి** భారతదేశ జాతీయ ప్రసార మాధ్యమైన దూరదర్శన్ ద్వారా నిర్వహించబడుతున్న ప్రభుత్వ తెలుగు భాష టెలివిజన్ ఛానల్. దూరదర్శన్ ద్వారా నిర్వహించబడుతున్న 11 భారతీయ ప్రాంతీయ భాషా ఛానళ్ళలో దూరదర్శన్ యాదగిరి ఒకటి. తెలంగాణ రాష్ట్రంలోని దూరదర్శన్ కేంద్రం హైదరాబాద్ నుండి ఈ ఛానల్ ప్రసారం అవుతుంది. శ్రీలక్ష్మీ నర్సింహస్వామి కొలువైన పుణ్యక్షేత్రం యాదాద్రి పేరిట ఈ ఛానల్‌కు దూరదర్శన్ యాదగిరి అని ముఖ్యమంత్రి కల్వకుంట్ల చంద్రశేఖరరావు నామకరణం చేశారు.

## దూరదర్శన్ ఛానల్ చరిత్ర
1977, అక్టోబరు 23న అప్పటి రాష్ట్రపతి నీలం సంజీవరెడ్డి చే దూరదర్శన్ ఛానల్ ప్రారంభించబడింది. హైదరాబాద్ దూరదర్శన్ కేంద్రం నుంచి మొదట్లో రోజుకి మూడు గంటల పాటు కార్యక్రమాలు ప్రసారం అయ్యేవి. 1998 నుంచి 24 గంటల ప్రసారాలు ప్రారంభం అయ్యాయి. 2003 సంవత్సరం ఏప్రియల్ 2 నుండి "దూరదర్శన్ సప్తగిరి" ఛానల్ గా దీని పేరు మార్చబడింది. 2014లో ఆంధ్రప్రదేశ్ విభజన అనంతరం దీనిని దూరదర్శన్ యాదగిరిగా మార్చారు.ఈ ఛానల్ కార్యకలాపాలను రామాంతపూర్ లోని కార్యాలయం నుండి నిర్వహిస్తున్నారు. దూరదర్శన్ యాదగిరి ఛానల్ తెలంగాణ సంస్కృతిని, మాండలికలపై ప్రత్యేక దృష్టిని సారించింది.

## మూలాలు

## బయటి లింకులు
* దూరదర్శన్ యాదగిరి అధికారిక వెబ్ సైటు

వర్గం:తెలుగు టీవీ ఛానళ్ళు
వర్గం:1977 స్థాపితాలు
ఖుదాయి ఖిద్మాత్గార్

కుడి|thumb|300x300px|ఖుదాయ్ ఖిత్మాత్గర్ కార్యకర్తలను కలుస్తున్న బచా ఖాన్, మహాత్మా గాంధీ
**ఖుదాయ్ ఖిద్మాత్గర్** (Pashto) ఉద్యమం బ్రిటీష్ ఇండియాలోని వాయవ్య సరిహద్దు ప్రావిన్సులో పష్తూన్లు (పఠాన్లు, పఖ్తూన్లు, ఆఫ్ఘాన్లు అనీ అంటారు) బ్రిటీష్ సామ్రాజ్యానికి వ్యతిరేకంగా చేపట్టిన అహింసాత్మక ఉద్యమం. ఖుదాయ్ ఖిద్మాత్గర్ అన్న పదానికి భగవంతుని సేవకులు అని అర్థం.

వీరినే సుర్ఖ్ పోష్ లేదా రెడ్ షర్ట్స్ అనీ పిలుస్తూంటారు. ఈ ఉద్యమం అంజుమన్-ఇ-ఇస్లా-ఇ-ఆఫ్ఘానియా (ఆఫ్ఘన్ల పునర్నిర్మాణం సాధన సమాజం) అన్న పేరుతో విద్యాభివృద్ధి, రక్తపుటేర్లను అడ్డుకోవడం వంటి లక్ష్యాలతో ప్రారంభమైన సాంఘిక సంస్కరణోద్యమం. స్థానికంగా బచ్చా ఖాన్ లేదా బాద్షా ఖాన్ అన్న పేరుతో ప్రఖ్యాతులైన ఖాన్ అబ్దుల్ గఫార్ ఖాన్ ఈ ఉద్యమానికి నాయకత్వం వహించారు.

బ్రిటీష్ రాజ్ ఈ సంస్కరణోద్యమాన్ని లక్ష్యంగా చేసుకుని అణచివేత ప్రారంభించడంతో క్రమక్రమంగా ఉద్యమం రాజకీయ రూపం తీసుకుంటూ వచ్చింది. 1929 నాటికి ప్రభుత్వం సమాజం నాయకులను ప్రావిన్సు నుంచి వలస వెళ్ళేలా చేసి, పెద్ద ఎత్తున అరెస్టులు చేపట్టింది. ఉద్యమాన్ని కాపాడేందుకు భాగస్వామ్యం కోరుతూ ఈ సమాజం ముస్లిం లీగ్ నీ, భారత జాతీయ కాంగ్రెస్ నీ సంప్రదించగా, లీగ్ తిరస్కరించడంతో 1929లో ఉద్యమం అధికారికంగా, లాంఛనయుతంగా కాంగ్రెస్ తో చేరారు. దేశవ్యాప్తంగా ఎదురవుతున్న నిరసనల దృష్ట్యా బ్రిటీష్ ప్రభుత్వం అంతిమంగా బాద్షా ఖాన్ ను విడుదల చేసి, ఉద్యమంపై ఉన్న నియంత్రణలు తొలగించారు. భారత ప్రభుత్వ చట్టం 1935లో భాగంగా వాయవ్య సరిహద్దు రాష్ట్రాల్లో పరిమిత ఓటు హక్కును మొట్టమొదటి సారిగా ప్రవేశపెట్టారు. తర్వాతి ఎన్నికల్లో బాద్షా ఖాన్ అన్న డాక్టర్ ఖాన్ సాహెబ్ వాయవ్య సరిహద్దు ప్రావిన్సుకు ప్రధాన మంత్రిగా ఎన్నికయ్యారు, ఖుదాయ్ ఖిద్మాత్గర్ల పార్టీ అయిన కాంగ్రెస్ ఘన విజయం సాధించింది.

క్విట్ ఇండియా ఉద్యమంలో పాల్గొన్నందుకు ఖుదాయ్ ఖిద్మాత్గర్ ఉద్యమం 1940ల్లో మరో తీవ్ర అణచివేతను చూసింది, అంతే గాక అదే సమయంలో ప్రావిన్సులో ముస్లిం లీగ్ నుంచి తీవ్ర ప్రతిఘటన ఎదుర్కోవాల్సి వచ్చింది. ఉద్యమం యొక్క రాజకీయ రూపమైన కాంగ్రెస్ 1946 ఎన్నికల్లో మళ్ళీ విజయం సాధించింది. ఏదేమైనా పాకిస్తాన్ ఉద్యమం మద్దతుదార్ల నుంచి వ్యతిరేకత ఎదుర్కున్నారు. భారతదేశం నుంచి బ్రిటీష్ అధికారం తొలగిపోయే ముందు అధికార బదిలీ సందర్భంగా ప్రావిన్సులు భారతదేశం, పాకిస్తాన్లలో దేన్ని ఎంచుకోవాలన్న దానిపై ప్రజాభిప్రాయాన్ని సేకరించి తదనుగుణంగా భారత విభజన చేసే అంశంపై అంగీకరించారు. ఇస్లాం ప్రమాదంలో పడిందన్న పిలుపుతో ఖుదాయ్ ఖిద్మాత్గర్ల ఆదర్శం వెనుకబట్టింది, ప్రజలు వ్యతిరేకంగా ఉన్నారన్న అంశం గమనించి ఖుదాయ్ ఖిద్మాత్గర్లు ఎన్నికలను బహిష్కరించమని పిలుపునిచ్చారు. తద్వారా పాకిస్తాన్ దాదాపు 99 శాతం ఓట్లతో విజయం సాధిచింది. ఖుదాయ్ ఖిద్మాత్గర్ల ఉద్యమం విభజన తర్వాత ఏర్పడ్డ పాకిస్తానీ ప్రభుత్వం చాలా ఇబ్బందులకు గురిచేసి, సంస్థను, ఉద్యమాన్ని బ్యాన్ చేశారు.

## References

వర్గం:భారత స్వాతంత్ర్యోద్యమం
వర్గం:పాకిస్తాన్ ఉద్యమం
ఖైబర్ కనుమ

ఖైబర్ పాస్ (ఎత్తు: ) అన్నది ఆఫ్ఘనిస్తాన్, పాకిస్తాన్ల నడుమ స్పిన్ ఘర్ పర్వతాల వాయవ్య ప్రదేశంలో ఏర్పడిన పర్వత మార్గం. ప్రాచీన సిల్క్ రోడ్డులో అత్యంత ప్రధానమైన భాగం, ప్రపంచంలోకెల్లా అత్యంత ప్రాచీనమైన మార్గాల్లో ఒకటిగా పేరొందింది. చరిత్ర పొడవునా మధ్య ఆసియా, భారత ఉపఖండాల నడుమ అత్యంత ముఖ్యమైన వాణిజ్య మార్గం, వ్యూహాత్మకమైన సైనిక స్థానం. పాకిస్తాన్లోని లాండి కోటాల్ నుంచి ఈమార్గం దాదాపు 5 కిలోమీటర్ల పొడవు ఉంది. ఖైబర్ పాస్ ఆసియన్ హైవే 1లో భాగం. ఖైబర్ అన్న హిబ్రూ పదానికి కోట అని అర్థం.

## చరిత్ర

ఈ ప్రాంతంలోని ప్రఖ్యాతమైన దండయాత్రలు ప్రధానంగా ఖైబర్ పాస్ గుండానే సాగాయి, వాటిలో డారియస్, అలెగ్జాండర్, ఛెంఘిజ్ ఖాన్, దువా, ఖుత్లుగ్ ఖ్వాజా, కెబెక్ వంటి మొఘలులు చేసిన దండయాత్రలు ఉన్నాయి. ప్రాచీన భారతదేశంపై జరిగిన ముస్లిం దండయాత్రల్లో ప్రధానంగా ఖైబర్ పాస్ మీదనుంచే సాగాయి, వారిలో ప్రఖ్యాత దండయాత్రికుల్లో మహమ్మద్ ఘజనీ, ఆఫ్ఘాన్ మహమ్మద్ ఘోరీ, టర్కిక్-మంగోలులు ఉన్నారు.

తుదకు 1834లో రంజిత్ సింగ్ నాయకత్వంలో సిక్ఖులు ఖైబర్ పాస్ ను స్వాధీనపరుచుకున్నారు, అయితే వజీర్ అక్బర్ ఖాన్ బలగాలు వారిని ఓడించి 1837లో మళ్ళీ ఖైబర్ పాస్ ను ఆక్రమించాయి. ఖైబర్ పాస్ రక్షణ బాధ్యతలు సంవత్సరాలుగా వహించిన సిక్ఖు సైన్యాధ్యక్షుడు హరి సింగ్ నల్వా ఆఫ్ఘనిస్తాన్లో ఎన్నాళ్ళ పాటో ఇంటింటి పేరుగా నిలిచింది.

## మూలాలు

వర్గం:పర్వత మార్గాలు
వర్గం:పర్వత కనుమలు
నివేదా థామస్

**నివేదా థామస్** భారతీయ నటి, మోడల్. ఎక్కువగా మలయాళం, తమిళ, తెలుగు సినిమాల్లో నటించింది. మలయాళ చిత్రం *వెరుథె ఒరు భార్య*  సినిమాలోని ఆమె నటనకు ప్రేక్షకుల, విమర్శకుల ప్రశంసలు పొందారు. ఆ సినిమాలోని నటనకు కేరళ రాష్ట్ర ఉత్తమ యువ నటి పురస్కారం అందుకుంది. తెలుగులో ఆమె చేసిన మొదటి సినిమా జెంటిల్ మేన్ లో కూడా తన నటనతో ప్రశంసలు అందుకుంది నివేదా.

## సినీ మజిలీ
2002లో మలయాళ చిత్రం ఉత్తరతో బాలనటిగా తెరంగేట్రం చేసింది నివేదా. సన్ టీవీలో ప్రసారమయ్యే బాలల సీరియల్ *మై డియర్ బూతం*లో కూడా నటించింది. మలయాళం సినిమా 'వెరుథె ఒరు భార్య' సినిమాలో జయరాం కుమార్తెగా నటించింది. . ఈ చిత్రంలోని ఆమె నటనకు ప్రశంసలు లభించాయి. ఆ తరువాత నివేదా చాలా తమిళ, మలయాళ చిత్రాల్లో సహాయ నటిగా నటించింది. చాప్పా కురిష్, తట్టతిన్ మరయతు వంటి విజయవంతమైన సినిమాల్లో నటించింది. సముద్ర ఖని దర్శకత్వంలో 2011లో పొరాలీ అనే సినిమాలో పెట్రోల్ బంక్ ఉద్యోగినిగా చేసింది.. అంతకు ముందే అరసి అనే డ్రామా సిరీస్ లో సముద్రఖని తో కలసి పనిచేసింది.

## నటించిన చిత్రాలు

## పురస్కారాలు

* 2016: సైమా ఉత్తమ తొలిచిత్ర నటి -  జెంటిల్ మెన్

## మూలాలు

వర్గం:జీవిస్తున్న ప్రజలు
వర్గం:1995 జననాలు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వి6 న్యూస్

**వి6 న్యూస్** ఛానల్ తెలంగాణలోని వార్తా ఛానల్. ఇందులో 24 గంటలుపాటు వార్తలు ప్రసారం అవుతుంటాయి. భారతదేశం, ఇతర దేశాలలో 120 మిలియన్ తెలుగు ప్రజలను చేరుకోవడమే ఈఛానల్ లక్ష్యం.

## చరిత్ర
2012, మార్చి 1న వి.ఐ.ఎల్. ప్రై.లి అనే సంస్థ ద్వారా ఈ ఛానల్ ప్రారంభించబడింది. దీనికి పాత్రికేయుడు అంకం రవి సి.ఈ.ఓ.గా దీని కార్యకలాపాలలో పేరొందిన పాత్రికేయులు కూడా ఉన్నారు.

## కార్యక్రమాలు
ఇందులో తీన్మార్ వార్తలు, మాటకారి మంగ్లీ, సిన్మా టాకీస్, జనపదం, స్పాట్ లైట్, డెత్ సీక్రెట్స్ వంటి కార్యక్రమాలు ఉంటాయి.

**తీన్మార్ వార్తలు**: తీన్మార్ వార్తలు వ్యంగ వార్తల కార్యక్రమం, ఇది ప్రతిరోజు రాత్రి గం 9.30 లకు ప్రసారం అవుతుంది. గతంలో తీన్మార్ వార్తలు కార్యక్రమంలోలో రచ్చ రాములమ్మ,తీన్మార్ మల్లన్న, తీన్మార్ లచ్చవ్వ,తీన్మార్ సావిత్రి, బిత్తిరి సత్తిలు వంటి వార్త పాత్రలు ఉండేవి. అతి తక్కువ సమయంలోనే తీన్మార్ వార్తల కార్యక్రమం చాలా ప్రాచుర్యం పొందింది. ఇది ప్రధానంగా రాజకీయ, పౌర సమస్యలపై దృష్టి సారిస్తుంది. దీనిలో సాధారణ తెలంగాణ యాసను ఉపయోగించి ఒక హాస్య ప్రధానంగా ఉండి, రాజకీయ, ఇతర ప్రముఖులపై కార్యక్రమాలను చేస్తుంది. అంతేకాకుండా ప్రపంచవ్యాప్తంగా జరుగుతున్న సాహసోపేత, ఆసక్తికరమైన విషయాలు కూడా చూపిస్తుంది. 

**స్పాట్ లైట్**: సమకాలీన పరిస్థితులపై దృష్టి సారిస్తూ ఎప్పటికప్పుడు లోతైన, క్లిష్టమైన విశ్లేషణలు అందించే కార్యక్రమం ఇది. జాతీయ, రాష్ట్ర స్థాయి రాజకీయాల గురించిన చర్చలు ఉంటాయి.

**స్టూడియో డిస్కషన్**: ఇది ఉదయం సాయంత్రం ప్రసారమయ్యే రాజకీయ చర్చ. ఇందులో రాజకీయ పార్టీ నేతలు, విశ్లేషకుల మధ్య చర్చలు జరుగుతాయి.

**తెలంగాణ హీరోలు**: తెలంగాణ రాష్ట్రానికి చెందిన వెలుగులోకి రాని ప్రముఖుల జీవితం చరిత్రను, వారి త్యాగాల గురించి చెప్పే కార్యక్రమం.

**హమారా హైదరాబాద్**: హైదరాబాద్ నగరానికి సంబంధించిన ఒక స్థానిక వార్తలు, సంఘటనల కార్యక్రమం.

## పంపిణీ
వి6 న్యూస్ ఛానల్ తెలంగాణ, ఆంధ్ర ప్రదేశ్ రాష్ట్రాలలో వివిధ పంపిణీ మాధ్యమాల ద్వారా ప్రసారం అవుతుంది. అనలాగ్, డిజిటల్ కేబుల్, మొబైల్, Yupp టీవీ వంటి అన్ని ప్రధాన డిజిటల్ మాధ్యమాలలో వి6 న్యూస్ ఛానల్ ను చూడవచ్చు.

## మూలాలు

## ఇతర లంకెలు
* అధికారిక వెబ్ సైట్

వర్గం:తెలుగు టీవీ ఛానళ్ళు
వర్గం:టెలివిజన్ ఛానెళ్ళు
వర్గం:భారతీయ టెలివిజన్ ఛానెళ్ళు
చేనేత లక్ష్మి పథకం

తెలంగాణ రాష్ట్రంలోని చేనేత కార్మికులను ఆదుకునే లక్ష్యంతో తెలంగాణ రాష్ట్ర ప్రభుత్వం ప్రవేశపెట్టిన పథకమే ఈ **చేనేత లక్ష్మి పథకం**. చేనేత లక్ష్మి పథకంలో వస్ర్తాలను తెలంగాణ రాష్ట్ర చేనేత సహకార సంఘం షోరూంలలో కొనుగోలు చేయవచ్చు. ఈ పథకం కింద ప్రతి నెలా రూ.1000 చొప్పున 9 నెలలు చెల్లిస్తే.. తదుపరి రూ. 14400 విలువ వస్ర్తాలను అందిస్తారు. ఒకవేళ నెలకు రూ. 1000 వంతున నాలుగు నెలలు రూ. 4000 చెల్లిస్తే, తదుపరి రూ. 5400 విలువైన వస్ర్తాలు అందిస్తారు.

## ప్రారంభం

2016, ఆగస్టు 7న తెలంగాణ రాష్ట్ర చేనేత సహకార సంఘం ఆధ్వర్యంలో రవీంద్ర భారతిలో జరిగిన జాతీయ చేనేత దినోత్సవం కార్యక్రమంలో తెలంగాణ రాష్ట్ర చేనేత, జౌళి, ఐటీ పరిశ్రమల శాఖా మంత్రి కల్వకుంట్ల తారక రామారావు చేతుల మీదుగా చేనేత లక్ష్మి పథకం ప్రారంభించబడింది. ఈ కార్యక్రమంలో చేనేత ఉత్పత్తుల ధరలు తెలియజేసే పుస్తకం కూడా ఆవిష్కరించబడింది.

వారసత్వ సంపదగా సంక్రమించిన చేనేత వృత్తిని, సంస్కృతిని కాపాడే నేతన్నలు పోచంపల్లి, ఇక్కత్, గద్వాల్ చీరలు, నారాయణ పేట, సిద్ధిపేట లోని గొల్ల భామ చీరలు నేస్తారు. అమెరికాలోని వైట్ హౌస్ లో పోచంపల్లి, ఇక్కత్ వస్త్రాలను ఉపయోగిస్తున్నాకానీ, భారదేశంలో దేశంలో చేనేత వస్తాలకు గుర్తింపు లభించకపోవడంతో తెలంగాణ ప్రభుత్వం ఈ పథకాన్ని ప్రారంభించింది. సహకార సంఘాలకు అవసరమైన మూల ధనాన్ని పావలా వడ్డీ రూపంలో అందజేయడమేకాకుండా, 50 సంవత్సరాలు పైబడిన చేనేత కార్మికులకు రూ. 1000 చొప్పున ఆసరా పింఛన్లు మంజూరు చేస్తుంది.

## ఆన్‌ లైన్‌ లో చేనేత లక్ష్మి
చేనేత వస్ర్తాల విక్రయాలు పెరిగే విధంగా చేనేత లక్ష్మి పథకాన్ని ఆన్‌ లైన్‌ లోనూ అందుబాటులోకి తీసుకరావాలని తెలంగాణ రాష్ట్ర చేనేత సహకార సంఘం అధికారులు నిర్ణయించారు. టెస్కో అధికారిక వెబ్ సైట్ ద్వారా ఆన్‌లైన్ సభ్యత్వం తీసుకునే విధంగా ఏర్పాట్లు చేస్తున్నారు. ఇందులో సభ్యత్వం తీసుకోవడంతోపాటు ఆన్‌ లైన్‌ లోనే ప్రతి నెల చెల్లించే అవకాశం కలిపించారు.

## ఫలితాలు
తెలంగాణ రాష్ట్రంలోని వివిధ ప్రాంతాలలో ఉన్న టెస్కో షోరూంలతోపాటు ప్రతి జిల్లా కలెక్టరేట్‌లోనూ ఒక్కో స్టాల్ ను టెస్కో ప్రారంభించింది. దీంతో డిసెంబరు 26 నుంచి 31 వరకు రాష్ట్రవ్యాప్తంగా రూ.48.48లక్షల అమ్మకాలు జరిగాయి.

## వారంలో ఒకరోజు చేనేత వస్త్రాలు
తెలంగాణలోని చేనేతరంగాన్ని ఆదుకోవడంకోసం ప్రజాప్రతినిధులు వారంలో ఒకరోజు చేనేత వస్ర్తాలను ధరించాలని మంత్రి కేటీఆర్‌ సూచించారు.

## ఇవి కూడా చూడండి
* తెలంగాణ ప్రభుత్వ పథకాలు
* నేతన్న బీమా పథకం
* చేనేత మిత్ర పథకం
* నేతన్నకు చేయూత పథకం
* తెలంగాణ చేనేత అభయహస్తం పథకం

## మూలాలు

వర్గం:తెలంగాణ ప్రభుత్వ పథకాలు
వర్గం:చేనేత
మండల్ కమీషన్

**మండల్ కమీషన్** భారతదేశంలో 1979లో అప్పటి ప్రధానమంత్రి మొరార్జీ దేశాయ్ నేతృత్వంలోని జనతా పార్టీ ప్రభుత్వం సామాజికంగా, విద్యాపరంగా వెనుకబడిన తరగతులను గుర్తించమన్న ఆదేశంతో ఏర్పాటుచేసింది. దానికి భారత పార్లమెంటేరియన్ బి.పి.మండల్ కుల వివక్షను తగ్గించేందుకు   సీట్ రిజర్వేషన్లు, కోటాలు ఏర్పరిచడమనే లక్ష్యాన్ని, సాంఘిక, ఆర్థిక, విద్యాపరమైన 11 సూచికలు ఆధారంగా వెనుకబాటు తనాన్ని మదించే పనిచేసిన ఈ కమిటీకి నేతృత్వం వహించారు. మండల్ కమీషన్ కులం, ఆర్థిక, సామాజిక పారామితులను ఆధారం చేసుకుని 1980 నాటికి భారతదేశ జనాభాలో 52 శాతం ప్రజలను ఓబీసీ ("ఇతర వెనుకబడ్డ కులాలు") లుగా గుర్తించింది. ఓబీసీలకు కేంద్ర ప్రభుత్వ ఉద్యోగాల్లోనూ, పబ్లిక్ సెక్టార్ సంస్థల్లోనూ 27 శాతం రిజర్వేషన్లు కల్పించాలని మండల్ కమీషన్ సిఫారసు చేసింది. ఈ సిఫారసు ప్రకారం ఈ 27 శాతం కలుపుకుని షెడ్యూల్డ్ కులాలు, షెడ్యూల్డ్ తెగలు, ఓబీసీల రిజర్వేషన్లు మొత్తం 49 శాతానికి చేరతాయి.

1980 డిసెంబరు 31 నాటికి మండల్ కమీషన్ తమ నివేదిక సమర్పించారు. అప్పటికే నివేదికకు ఆదేశించిన మొరార్జీ దేశాయ్ ప్రభుత్వం కూలిపోయింది, ఎన్నికల్లో ఇందిరా గాంధీ విజయం సాధించి ప్రభుత్వం ఏర్పాటుచేసింది. ఇందిరా గాంధీ, ఆ తర్వాత ప్రధాని అయిన రాజీవ్ గాంధీ ప్రభుత్వాలు ఈ నివేదికను ఆమోదించకుండా పక్కనపెట్టారు. 1990 ఆగస్టులో వి.పి.సింగ్ ప్రభుత్వం నివేదికను అమలుచేయడానికి నిర్ణయించుకున్నట్టు ప్రకటించాకా విస్తృతంగా విద్యార్థుల ఆందోళన ప్రారంభమైంది. భారత జనాభాలో 55 శాతం మంది ప్రజలు ఆర్థికంగానూ, సామాజిక నేపథ్యం పరంగానూ వెనుకబడి ఉన్నారని చెప్పిన ఈ నివేదిక మొత్తం పబ్లిక్ సెక్టార్లో ఉన్న 5 శాతం ఉద్యోగాలకు మాత్రమే ఈ రిజర్వేషన్ వర్తింపజేస్తోందన్న విషయం భారతీయులకు పెద్ద ఎత్తున తెలిసిరాలేదు. కాంగ్రెస్, బీజేపీ సహా వివిధ ప్రతిపక్ష పార్టీల యువజన విభాగాలు కూడా వ్యతిరేకించి ఆందోళనలు చేసిన పక్షాల్లో ఉన్నాయి. పలువురు విద్యార్థులు ఆందోళనలో భాగంగా ఆత్మహత్యలు చేసుకున్నారు.

సుప్రీంకోర్టు తాత్కాలికంగా నివేదిక అమలును నిలిపివేస్తూ స్టే ఇచ్చింది. 1992లో కేంద్ర ప్రభుత్వ రంగ సంస్థల ఉద్యోగ నియామకాల్లో ఈ సిఫార్సులు అమలుచేయడంతో వీటి అమలు ప్రారంభమైంది. మండల్ కమీషన్ నివేదిక, దాని అమలు జరగడానికన్నా ముందే ఆర్థికంగా వెనుకబడిన వర్గాలకు ఓబీసీ (అదర్ బాక్ వర్డ్ క్లాసెస్) పేరిట అత్యధిక స్థాయిలో రిజర్వేషన్లు అమలుచేయడం అన్నది జరిగింది. ఉదాహరణకు 1980లో కర్ణాటక రాష్ట్రంలో ఆర్థికంగా, విద్యాపరంగా వెనుకబడిన తరగతులకు (ఎస్సీ, ఎస్టీ, ఓబీసీలు కలిపి) 48 శాతం రిజర్వేషన్లు అమలయ్యాయి, దీనికి తోడు మరో 18 శాతం ఇతర బలహీన వర్గాలకు రిజర్వ్ చేశారు.

## మూలాలు

వర్గం:ప్రభుత్వ కమిషన్లు
వర్గం:భారత ప్రభుత్వం
అమృత్ కౌర్

**రాజకుమారి అమృత్ కౌర్** (2 ఫిబ్రవరి 1889 – 6 ఫిబ్రవరి 1964) స్వతంత్ర భారతదేశ మొట్టమొదటి ఆరోగ్య శాఖా మంత్రి. 1947లో బ్రిటీష్ పాలన నుండి భారతదేశం స్వతంత్రం పొందాకా ఏర్పడిని మొట్టమొదటి కేబినెట్ లో ఆమె మంత్రిగా పనిచేశారు. దాదాపు 10ఏళ్ళ పాటు ఆరోగ్య శాఖా మంత్రిగానే కొనసాగారు. ఆమె గాంధీ అనుచరురాలు. స్వాతంత్ర్య సమరంలో పాల్గొన్న అమృత్ కౌర్ సామాజిక ఉద్యమ కార్యకర్తగానూ పనిచేశారు. భారత రాజ్యాంగ నిర్మాతల్లో అమృత్ కౌర్ కూడా ఒకరు. 

## తొలినాళ్ళ జీవితం
1889 ఫిబ్రవరి 2న ఉత్తరప్రదేశ్లోని లక్నోలో జన్మించారు అమృత్. పంజాబ్ ప్రాంతంలోని కపుర్తలా రాజ్యానికి చెందిన రాజబంధువు హర్నం సింగ్ కుమార్తె అమృత్. ఏడుగురు అన్నదమ్ములకు ఒకే సోదరి  ఆమె. అమృత్ తల్లి రాణి హర్నం  సింగ్, బెంగాలీ ప్రెస్బిటెరియన్ తల్లి,  ఆంగ్లికన్ తండ్రికి పుట్టినవారు.

ఇంగ్లాండ్లోని డోర్ సెట్ లో షెర్ బోర్న్ స్కూల్ ఫర్ గర్ల్స్ లో ప్రాథమిక  విద్య, కళాశాల విద్య ఆక్స్‌ఫర్డ్ విశ్వవిద్యాలయంలో పూర్తిచేశారు.  ఇంగ్లాండ్ లో చదువు పూర్తిచేసుకున్న తరువాత అమృత్ భారతదేశానికి తిరిగి వచ్చారు.

## భారత స్వాతంత్ర్యోద్యమంలో అమృత్ పాత్ర
రాజా హర్నమ్ సింగ్ ఇంటికి గోపాలకృష్ణ గోఖలే వంటి కాంగ్రెస్  నాయకులు వస్తూండేవారు. ఇంగ్లండ్ నుండి దేశానికి వచ్చిన అమృత్ కౌర్ కు భారత స్వాతంత్ర్యోద్యమంపై ఆసక్తి అప్పుడే కలిగింది. 1919లో మహాత్మాగాంధీని బాంబేలో నేరుగా కలుసుకున్న అమృత్ వారి  ఆదర్శాలకు ఆకర్షితులయ్యారు. జలియన్ వాలాబాగ్ దురంతంలో  సిక్కుల ఊచకోత ఆమెను కలచి వేసింది. ఈ దేశానికి బ్రిటీష్ రాజ్  నుండి స్వాతంత్ర్యం రావడం ఎంత అవసరమో అర్ధం చేసుకున్నారు  అమృత్. ఆ సందర్భంలో కాంగ్రెస్ లో చేరిన ఆమె భారత  స్వాతంత్ర్యోద్యమంలోనూ, సాంఘిక సంస్కరణలలోనూ క్రియాశీలకంగా పాల్గొన్నారు.

1927లో అఖిల భారత మహిళా కాన్ఫరెన్స్ కు సహ స్థాపకురాలిగా వ్యవహరించారు అమృత్. 1930లో ఆ సంస్థకు కార్యదర్శిగానూ, 1933లో అధ్యక్షురాలిగా పనిచేశారు.

1930లో గాంధీ సారథ్యంలో దండి ఉప్పు సత్యాగ్రహంలో పాల్గొని దాదాపు 240 మైళ్ళు గాంధీతో కలసి నడిచారు ఆమె. దీనికి ఆగ్రహించిన బ్రిటీష్ ప్రభుత్వం ఆమెను జైలులో బంధించింది.

## నోట్స్


వర్గం:1889 జననాలు
వర్గం:1964 మరణాలు
వర్గం:1వ లోక్‌సభ సభ్యులు
వర్గం:భారతీయ మహిళా పాలకులు
వర్గం:భారత మంత్రివర్గంలో మహిళా సభ్యులు
అన్నా తమ్ముడు (1990 సినిమా)

నటశేఖర కృష్ణ నటజీవిత రజతోత్సవ కానుకగా ఈ సినిమా వెలువడింది. ఈ చిత్రంలో ముఖ్యభూమికను నిర్వహించడంతోబాటు కూర్పు, చిత్రానువాదం, దర్శకత్వం అందించాడు కృష్ణ.
## తారాగణం
* కృష్ణ
* మహేష్‌బాబు
* గౌతమి
* జె.వి.సోమయాజులు
* కె.ఆర్.విజయ
* తులసి
* ప్రభాకరరెడ్డి
* గిరిబాబు
* ప్రదీప్ శక్తి
* పృథ్వీరాజ్
* మధుబాబు 

## పాటల జాబితా
* మాంగు భళా , రచన; వేటూరి సుందర రామమూర్తి గానం.కె ఎస్ చిత్ర 
* తీరికెప్పుడు , రచన:వేటూరి సుందర రామమూర్తి గానం.ఎస్ పి బాలసుబ్రహ్మణ్యం, పి.సుశీల 
* లక్కీ స్టార్ , రచన:సిరివెన్నెల సీతారామశాస్త్రి, గానం.కె ఎస్ చిత్ర 
* ఊసుపొనీ , రచన:సిరివెన్నెల సీతారామశాస్త్రి గానం.మనో, సుశీల 
* పుట్టు పుట్టు ఆ , రచన:వేటూరి సుందర రామమూర్తి, గానం.మనో, పీ సుశీల , చిత్ర 
* కడుపారా , రచన:సిరివెన్నెల సీతారామశాస్త్రి గానం.మనో , కె ఎస్ చిత్ర  .

## తెరవెనుక
* కూర్పు, స్క్రీన్‌ప్లే, దర్శకత్వం: కృష్ణ
* మాటలు: ఓంకార్, త్రిపురనేని మహారధి 
* కధ: తోటపల్లి సాయినాథ్
* పాటలు: వేటూరి, సిరివెన్నెల సీతారామశాస్త్రి
* సంగీతం: రాజ్ - కోటి
* ఛాయాగ్రహణం: పుష్పాల గోపీకృష్ణ
* శిల్పం: గౌతంరాజు
* నృత్యాలు: శీను
* సాహసాలు: త్యాగరాజు
* నిర్మాతలు: పద్మావతి, మంజుల
* నిర్వహణ: జి.హనుమంతరావు, జి.ఆదిశేషగిరిరావు 
* నిర్మాణ సంస్థ: పద్మాలయా క్రియేషన్స్ 
* విడుదల:27:07:1990.

వర్గం:ఘట్టమనేని కృష్ణ నటించిన సినిమాలు
వర్గం:కె.ఆర్.విజయ నటించిన సినిమాలు
వర్గం:గౌతమి నటించిన సినిమాలు
భావన(నటి)

**భావన** (జననం 1986 జూన్ 6), ప్రముఖ దక్షిణ భారత సినీ నటి. ఆమె అసలు పేరు కార్తికా మీనన్. మలయాళంలో దర్శకుడు కమల్ తీసిన  నమ్మళ్(2002) సినిమాతో నటిగా తెరంగేట్రం చేశారు భావన. ఈ  సినిమాలోని నటనకు ఆమె మంచి ప్రశంసలు అందుకున్నారు. దశబ్దం పాటు కొనసాగిన ఆమె కెరీర్ లో దాదాపు 70 సినిమాల్లో నటించిన భావన, రెండు కేరళ రాష్ట్ర సినీ పురస్కారాలు అందుకుంది.
## తొలినాళ్ళ జీవితం
కేరళలోని త్రిస్సూర్ జిల్లాలో ఆమె జన్మించింది. ఆమె తండ్రి జి.బాలచంద్రన్ సినిమాల్లో అసిస్టెంట్ సినిమాటోగ్రాఫర్, తల్లి పుష్ప గృహిణి. ఆమె త్రండ్రి 2015 సెప్టెంబరు 24న మరణించాడు. ఆమెకు ఒక అన్నయ్య జయదేవ్. ఉన్నాడు. ఆమె త్రిస్సూర్ లోని చెంబుక్కవులో హోలీ ఫ్యామిలీ గర్ల్స్ హై స్కూల్ లో చదువుకుంది. భావన అన్నయ్య జయదేవ్ తమిళ సినిమా పట్టినప్పాక్కంతో దర్శకుడిగా పరిచయమయ్యాడు.

తనకు చిన్నప్పటినుంచీ నటి కావాలని కోరిక ఉండేదని భావన ఒక ఇంటర్వ్యూలో వివరించారు. తన ఐదేళ్ళ వయసు నుంచి అమలకు  అభిమాని అని, మలయాళ చిత్రం ఎంటె  సూర్యపుత్రిక్కులో అమల  నటనను అద్దంలో చూస్తూ అనుకరిస్తుండేదని తెలిపింది. ఆ సినిమాలో అమల ఒక సీన్ లో బిల్డింగ్ పైనుంచీ దూకడం చూసి, భావన కూడా అలాగే దూకి, చేయి విరగ్గొట్టుకున్నానంది.

## కెరీర్
ఆమె 16వ ఏట మలయాళ చిత్రం నమ్మాళ్ తో వెండితెరకు పరిచయమయింది. ఈ సినిమా సమయంలోనే తన పేరు భావనగా ఆమె మార్చుకుంది. ఈ సినిమా మంచి విజయం సాధించడమే కాక, ఆమె నటనకు ప్రశంసలు లభించాయి. ఈ విజయంతో ఆమెకు ఎన్నో సినిమా అవకాశాలు వచ్చాయి. కేరళ రాష్ట్ర స్పెషల్ జ్యూరీ పురస్కారం కూడా అందుకుంది. ఆ సినిమాలో నటించేప్పుడు ఆమె 11వ తరగతి చదువుతోంది. మలయాళ సినీ రంగంలో ఆ సమయంలో ఉన్న దాదాపు అందరి నటులతోనూ ఆమె కలిసి చేసింది. తమిళ సినిమాల్లో కూడా ఆమె నటించింది. తమిళ ప్రముఖ హీరోలైన అజిత్ కుమార్, మాధవన్, జయం రవి, భరత్, జీవా, శ్రీకాంత్ వంటి  వారి  పక్కన హీరోయిన్ గా నటింంచింది.

2010లో పునీత్ రాజ్‌కుమార్ సరసన జాకీ అనే కన్నడ సినిమాలో ఆమె నటించింది. ఇది ఆమె మొట్టమొదటి కన్నడ చిత్రం. ఈ సినిమా బ్లాక్ బస్టర్ హిట్ గా నిలిచింది. ఈ సినిమా విజయవంతం కావడంతో తెలుగు, మలయాళ భాషల్లోకి కూడా డబ్ చేశారు. ఇమ్రాన్ హష్మి, అమితాబ్ బచ్చన్ వంటి హీరోలతో బాలీవుడ్ సినిమాలనూ ఆమె నటిస్తానని ప్రకటించింది. విష్ణువర్ధన్, సుదీప్ లతో కలసి ఆమె తన రెండో కన్నడ సినిమా చేసింది. ఈ సినిమాకు మంచి స్పందన లభించింది. 2012లో హనీ బీ, 2013లో ఎళమతే వరవు అనే మలయాళ చిత్రాల్లో నటించింది. తరువాత శ్యాంప్రసాద్ దర్శకత్వం వహించిన క్రైమ్ థ్రిల్లర్ ఇవిడేలో ఐటీ కంపెనీలో పనిచేసే సింగిల్ మదర్ పాత్రలో ఆమె నటించిమెప్పించింది. ఈ సినిమాలో అమెరికాలో వరుసగా ఐటి ప్రొఫెషనల్స్ ను చంపుతుంటారు. ఈ సినిమాలో ఆమె నటనకు విమర్శకుల ప్రశంసలు అందుకుంది.

## తెలుగు సినిమాలు
* ఒంటరి (2008)
* హీరో (2008)
* మహాత్మ (2009)నిప్పు

## మూలాలు

వర్గం:1986 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
సగంచెరువు

**సగంచెరువు గ్రామం,** పశ్చిమగోదావరి జిల్లా పాలకొల్లు మండలానికి చెందిన గ్రామం. పాలకొల్లు నుండి నరసాపురం వెళ్ళే రహదారిని ఆనుకుని, పాలకొల్లుకు, నరసాపురానికి ఐదు కిలోమీటర్ల దూరంలో ఉంది.

## ఉత్సవాలు
ఈ గ్రామంలో ప్రతీ సవత్సరం ఉగాదికి ఐదు రోజుల ముందు శ్రీ దేశాలమ్మ అమ్మవారి జాతర మహోత్సవం నిర్వహిస్తున్నారు. ఉగాది పండుగను కూడా అందరు భక్తి శ్రద్దలతో జరుపుకుంటారు 

## వ్యవసాయం
ఈ గ్రామంలో ముఖ్యంగా వరిపంటను పండిస్తారు.
భీమేశ్వర పురాణము

**భీమఖండము** అనే నామాంతరము కలిగిన **భీమేశ్వర పురాణము** ఒక తెలుగు ప్రబంధము. దీనిని 15వ శతాబ్దపు కవి శ్రీనాథుఁడు రచించెను. ఇది ద్రాక్షారామం లోని భీమశంకరుని స్థలపురాణ విశేషాలున్న గ్రంథం.

ఇది 1901 సంవత్సరంలో రెండవకూర్పు ముద్రించబడింది. పిదప 1929లో పునర్ముద్రణ పొందినది.

## విషయసూచిక
### ప్రథమాశ్వాసము
1. ఇష్టదేవతా ప్రార్థనము; 2. పురాతన కవీంద్రగుణకీర్తనము; 3. కుకవి నిరాకరణము; 4. ఉపోద్ఘాతము; 5. వేమభూపాలుని వంశావతారవర్ణనము; 6. కృతినాయక వంశావతారవర్ణనము; 7. షష్ఠ్యంతములు; 8. దక్షారామపురవర్ణనము; 9. కథాప్రారంభము

### ద్వితీయాశ్వాసము
10. సూర్యాస్తమయవర్ణనము; 11. చంద్రోదయవర్ణనము; 12. సూర్యోదయవర్ణనము; 13. వ్యాసమహర్షి యాత్రకు వెడలుట; 14. పీఠికాపుర వర్ణనము; 15. కుమారారామ వర్ణనము; 16. సర్పపుర వర్ణనము; 17. అగస్త్యుఁడు వ్యాసమహర్షిఁ గాశిఁ బాసివచ్చుటకుఁ గారణం బడుగుట; 18. వ్యాసులు తాను గాశిఁబాసిన కారణంబుఁ జెప్పుట; 19. వ్యాసులు కాశిని శపింపఁబూనుట; 20. విశ్వనాథుఁడు పార్వతితోడ వ్యాసాదు లుండిన వేదికకడకు విజయము చేయుట; 21. శంభుండు వ్యాసుని శిష్యులతోడఁ గాశి వెడలిపొమ్మనుట

### తృతీయాశ్వాసము
22. కలశభవుఁడు పారాశర్యునకు దక్షారామమహిమంబు చెప్పుట; 23. వ్యాసాదు లాకసంబుననుండి భీమమండలంబుఁ గనుఁగొనుట; 24. వ్యాసాదులు దక్షారామంబుఁ బ్రవేశించుట; 25. ఇంద్రుఁడు దేవతలకు శివలింగమాహత్మ్యంబుఁ జెప్పుట; 26. బ్రహ్మాదులు భీమేశ్వరు వర్ణించుట; 27. అగస్త్యుఁడు వ్యాసునకుఁ బంచతీర్థంబుల వివరించుట; 28. అగస్త్యవ్యాసులు భీమేశ్వరాలయంబుఁ బ్రవేశించుట; 29. వ్యాసుఁడు భీమేశ్వరార్చనంబు సలుపుట; 30. వ్యాసు లీశ్వరు నుతించుట

### చతుర్థాశ్వాసము
31. అగస్త్యుఁడు తీర్థమాహాత్మ్యంబుఁ జెప్పుట; 32. క్షీరసాగరమథనకము ప్రారంభము; 33. శివుఁడు హాలాహలము మ్రింగుట; 34. దేవత లీశ్వరుని స్తుతించుట; 35. శివునియాజ్ఞను సురాసురులు విఘ్నేశునిఁ బూజించి పాల్కడలి తరియించి చంద్రాదులఁ బడయుట; 36. దేవాసురు లమృతమునకై పోరుటయు శ్రీమన్నారాయణుఁడు దేవారుల వంచించుటయు; 37. నారదోక్తి నసురు లీశ్వరునిఁ బూజించి వరంబులు వడసి లోకముల బాధించుట; 38. బ్రహ్మవిష్ణ్వాదులు శివునికడకేగి మొఱవెట్టుట; 39. ఈశ్వరుఁడు త్రిపురాసురుల నిర్జించుట; 40. తుల్యభాగ యుత్పత్తిక్రమము; 41. శ్రీభీమనాథేశ్వరుఁడు దనకుఁ దాన ప్రతిష్ఠితుండగుట

### పంచమాశ్వాసము
42. సూర్యుండు కైలాసమున కరిగి శివుని దక్షారామమునకుఁ దోడితెచ్చుట; 43. మహాదేవుఁడు ప్రమథగణసమేతుఁడై దక్షారామమునకుఁ బోవుట; 44. శివుఁడు దక్షారామంబుఁ బ్రవేశించుట; 45. శ్రీకంఠుఁడు దక్షారామ భీమేశుతో నైక్యతం బొరయుట; 46. లక్ష్మ్యాదులు శ్రీభీమేశుని స్తుతించుట; 47. దివస్పతి బృహస్పతిని దానములఁగూర్చి యడుగుట; 48. భూదానమహిమ; 49. దివస్పతి శ్రీభీమేశ్వరునకు భీమమండలంబు సమర్పించుట; 50. వసంతర్తు వర్ణనము; 51. సప్తముని స్తోత్రము; 52. గౌరికి మహేశ్వరుండు భక్తివిజ్ఞానయోగంబుఁ జెప్పుట

## మూలాలు

వర్గం:తెలుగు కావ్యములు
వర్గం:శైవం
వర్గం:1901 పుస్తకాలు
వర్గం:1929 పుస్తకాలు
వర్గం:తెలుగు పుస్తకాలు
మూడో అందం( కధలు)

మూడో అందం(collection of stories) అనే కధను గోటేటి లలితా శేఖర్ రాసిన తెలుగు కధలు సంపుటి లోనిది.
## రచనా నేపధ్యం
కధా రచన నేడు సులభతరమైంది అన్ని ప్రాంతాలు,వర్గాలు,మతాలు,కులాలనుంది రచయితలు ఆవిర్భవించారు. ఒక ప్రస్వామిక సాహిత్య ప్రక్రియగా స్థిరపడి సామాజిక జీవితంలో అవిభాజ్యమైన భాగమైంది. కదా పాతకుని చెంతకు ఎంతగా చేరిందో అదే స్థాయిలో పాటకులు కధకు దగ్గరైనారు.ఏది నూరేళ్ళ విశిష్ట చరిత్ర కలిగిన తెలుగు కధానిక సాధించిన ఘన విజయం.లలిత శేఖర్ కధల్లో వస్తావికత కన్నా ఉహా సబలతే ఈకువ .అయెతే ఉహాలు గాలిలో తెక్లియాదేవి కావు .గడుసుతనం సంతరించుకున్నన్నవీ కావు.సున్నితమైనవిs సూటితనం కలిగినవీ. లలిత శేఖర్ కధలు ఆదర్శాలను ప్రభోదిస్తాయీ.లలిత శేఖర్ తన కధల ద్వారా చెప్పేది చెడిపోతున్న సమాజం బాగుపడాలని.అంతర్లీనంగా చెప్పేది అందులో అందరూ భాగస్వాములు కావాలని యీ కదల నేపథ్యం.

## ఇతి వృత్తం
ఇంటిబాధ్యతలు .గృహనిర్వాహణలో ఎస్తంగానే పీకలోతు మునిగిపాయిన నేను సాహితీ ప్రపంచంలోకి కాస్త ఆలస్యంగానే అడుగు పెట్టాను .నేను చదివిన కధలు కొన్ని కధలు కొన్ని నా అవగాహన పెంచేవి .మనషి,అతని బలం,బలహీనతలు,జీవితం,విలువల పట్ల స్పస్పష్టతనిచ్చి మనుష్యలేందరి నో పాత్రలుగా నా దగ్గరకు తెచినవి కధలే 
ఎలా మనిషికి నిలువెత్తు అడ్డం పట్టిన కధలు అడ్డం చూస్తూ తనను తానూ దిద్దుకునేందుకు,నేటి యాంత్రికత మంచి మనిషిని రక్షించి,పెద్దల్ని పిల్లల్ని చేసే సాహిత్య ప్రక్రియ కదా

## రచనా శైలి
రచనన శైలి చాలా అర్ధవంతముగా ఉన్న్నది రచయితలు వ్రాసినా తీరు బాగుంది
## రచయిత వివరాలు
## రచన మీద ప్రముఖుల అభిప్రాయలు
లలిత గారికి ఈ పుస్తకం మంచి చేసే మజిలీ. మజేలీయే గనక ఎక్కడ ఆగక్య్డదు .ఆగారు వేగం పెంచాల్సిన అవసరం ఉంది .....మరిన్ని మంచి మజేలీల కోసం పెంచుతారు.ఆవిడకు సుభాకంక్షాలు(-డాక్టర్రెంటాల వెంకటేశ్వరరావు)
ఆదర్శాలకు లలిత భాష్యం పదిహేడు కధల సమాహరంగాసహజమైన అందాలతో పాఠకులకు చేరువవుతున్న;మూడో అందం ; కదా సంపుటికి స్వాగతం==-పెనుగొండ లక్ష్మి నారాయణ రాష్ట్రఅధ్యక్షులు అ.ర. సం

## మూలాలు


వర్గం:తెలుగు కథలు
నైనా

**నైనా** పోల్కంపల్లి శాంతాదేవి రచనలో వెలువడిన నవల. 2008 సంవత్సరంకి 'నైనా' రచయిత్రి ఉత్తమ గ్రంధం గా పొట్టి శ్రీరాములు తెలుగు విశ్వవిద్యాలయం నుండి సాహితీ పురస్కారం పొందింది.

## రచన నేపథ్యం
నాలుగు దశాబ్దాలు క్రితం రచనరంగంలో అడుగుపెట్టిన పోల్కంపల్లి శాంతాదేవి కలం నుండి వెలువడిన 60కి పైగా నవలలూ, 70కి పైగా కథలూ వివిధ వార, మాస పత్రికలలో ప్రచురింపబడ్డాయి.
'జీవన సంగీతం' నవలకు తెలుగు సినీ దర్శకులు శ్రీ వి.మధుసూదనరావు గారు నుండి, ప్రేమ బంధం నవలకు ఆంధ్రజ్యోతి సచిత్ర వారపత్రిక నుండి, 'అడవి మంట'నవలకు ఆంధ్రభూమి సచిత్ర వారపత్రిక నుండి బహుమతులు అందుకున్నారు. ఆంధ్రభూమి సచిత్ర వారపత్రిక లో సీరియల్ గా వచ్చిన 'చండీప్రియ' నవల అంజలి పిక్చర్స్ ద్వారా అదే పేరుతో చలన చిత్రంగా రూపుదిద్దుకుంది. ఆంధ్ర భూమి వీక్లీ లోనే సీరియల్ గా వచ్చిన 'పుష్యమి' అనే నవల 'ఆత్మబందువు' పేరుతో టెలీ సీరియల్ గా ప్రసారమైంది.
1991 లో అభినందన అనే సాంస్కృతిక సంస్థ నుండి శ్రీమతి మాదిరెడ్డి సులోచన స్మారక అవార్డు అందుకున్నారు.
శ్రీమతి మల్లాది సుబ్బమ్మ గారు ఇచ్చే 'ధర్మనిధి అవార్డు' 1995 లో తెలుగు విశ్వవిద్యాలయం నుండి అందుకున్నారు.
శాంతా దేవి గారి నవలలమీద పరిశోధనా వ్యాసం సమర్పించి చంద్ర రేఖ గారు ఉస్మానియా విశ్వవిద్యాలయం నుండి  డాక్టరేట్ తీస్కున్నారు. ఆమె కదల మీద పరిశోధనా వ్యాసం సమర్పించి ఉస్మానియా విశ్వవిద్యాలయం నుండి ఉమ్మేత్తల అనే ఆయన ఎం.ఫిల్ తీసుకున్నారు. నైనా వార్త (పత్రిక) లో డైలీ సీరియల్ గా ప్రచురితమై అశేష ప్రజాభిమానాన్ని చూరగొన్న నవల.

వర్గం:తెలుగు నవలలు
వర్గం:తెలుగు పుస్తక జాబితాలు
వర్గం:తెలుగు పుస్తకాలు
జీవన పోరాటం కథల సంపుటి

## జీవన పోరాటం (కథల సంపుటి)
* జీవన పోరాటం అనే కథల సంపుటాన్ని గంటి భానుమతి గారు రచించింది. ఈ జీవనపోరాటం అనే సంపుటి ప్రచురణ డిసంబెర్ 2008 లో చేసారు .
 *ఈ పుస్తకాన్ని వేసినవారు విశాలాంధ్ర బుక్ హౌస్ నవోదయ బుక్ హౌస్ మరుయు అన్ని పుస్తక విక్క్రయశాలలు అని దీనిలో చెప్పబడింది
 * జీవన పోరాటం అనే సంపుటలో 22 కథలు చెప్పబడ్డాయీ.
 *ముందుమాట* జీవనపోరాటం భానుమతి గారి మూడవ కథల సంపుటి.
 * ఇంతకుముందు రెండు సంపుటాలు వున్నాయి అవి 1.ఎంత సుదీర్ఘ జీవితం 2. ఇదే ధర్మమా. భాను మతి గారి మొదట సంపుటాలుగా చెప్పడం జరిగింది.
 *భానుమతి గారు స్ఫూర్తి వార్త ధీ నుంచి ఇంక న చుట్టూవున్న సమాజంలోంచి వచినవే ఇంక వార్త పత్రికలు, వార్త చనల్లోంచి పుట్టినవే .అందుక కథలన్నీ వివిధ అంశాలతో వుంటాయి అని గంటి భానుమతి గారు చెప్పారు .
 * భానుమతి గారు ఈ కథలన్నీ వివిత పత్రికల్లో ప్రచురించారు కాబట్టి అందుకే వార్త పత్రివల్ల అందరికి కృతజ్ఞత తెలిపారు . .
 ** ఇతివృత్తం** ముందుగా భానుమతి గారి సంపుటి కథలలో అనుభవాలను ఆవిర్భవించిన భానుమతి కథలు.
 ఎన్నో సంఘటనలు సముహారం జీవితం . ఆ సంఘటనలలో సుఖము, దుఖము, శాంతి, అశాంతి మొదలయిన వేన్నోచోటు చసుకుంటాయి . మనిషి పయనమే జీవితం జరిగే సంఘటనులు భాగ్యస్వ్మిలేయ్ మనిషి మనుగడ సాగిస్తారు. జేవితం ఎ మనిషికయిన చిన్నదే కానీ ఆలోచిస్తే ఆకాశమంత విశాలమయింది . సుదిర్గంయిన్దికుడా ! 
 ఏ సంఘటనయినా చూచి ఎక్కువ అలోచించి మథించి తపనతో దానిని కాగితం మిదా పెట్టేవాడే రచియత . అందుకే సామాన్యుని కంటే బిన్నమయిన లోతయిన ఆలోచన కలవాడు రచియత కవిత్వానికి వలెనే కథకు కూడా ఏది అయిన కకత వస్తువు కావచు . అనుభవం భావం శైలి జోడించి దానిని ఓ గొప్ప చిత్రంగా మలిచినవాడే రచియత. 
 ఎన్ని గుణాలున్న చదివించే గుణం కథకు ప్రధాన లక్షనము . ఆలోచింప చేసే కథ ఉత్తమ కథ అవుతుంది . ఈనాడు కథానిక ఎక్కువ ప్రచారంలో ఉంది. ఈ యాంత్రిక యుగంలో వుంది . ఈ యాంత్రిక యుగంలో చదివే వోపిక తీరిక లేని వారికీ ఈ కథ ఎక్కువ ఆకర్షనియంయింది . 
 ఇతర సాహిత్య ప్రభావం కూడా ఈమె కథలలో చోటు చేసుకుంది . అని చెప్పడానికి మొదలైన కథలే ఉదాహరణ . 
 
 
 .
అంజలీ మీనన్

**అంజలీ మీనన్** ప్రముఖ భారతీయ సినీ దర్శకురాలు, సినీ రచయిత్రి. మలయాళ చిత్రం మంజదికురు సినిమాతో దర్శకురాలిగా సినీ రంగంలోకి అడుగుపెట్టారు ఆమె. ఈ సినిమాకు అంజలి అంతర్జాతీయ ఫిలిం క్రిటిక్ ఫెడరేషన్ నుండి ఉత్తమ మలయాళ చిత్రం, ఉత్తమ భారతీయ తొలి చిత్రం పురస్కారాలు అందుకున్నారు అంజలి. ఆమె రెండో చిత్రం బెంగుళూర్ డేస్ మంచి హిట్ అయింది. ఆ తరువాత ఉస్తాద్ హొటల్ సినిమాకు రచన చేశారు ఆమె. ఈ సినిమా కమర్షియల్ గా మంచి విజయంగా నిలవడమే కాక విమర్శకుల ప్రశంసలు పొందింది.

ఆమె దుబాయ్లో పెరిగారు. పూణె విశ్వవిద్యాలయంలో కమ్యూనికేషన్ స్టడీస్ లో పోస్ట్ గ్రాడ్యుయేషన్ చదివారు ఆమె. 2003లో లండన్ ఫిలిం స్కూల్ లో డిగ్రీ చేసిన అంజలి, ఎడిటింగ్, నిర్మాణం సినీ దర్శకత్వ శాఖల్లో డిస్టింక్షన్ హానర్ పొందారు. ఆమె గ్రాడ్యుయేషన్ సమయంలో రేజ్ కెంప్టన్, అర్చే పంజాబీలతో, ఆసిఫ్ కపాడియా ఎగ్జిక్యూటివ్ నిర్మాతగా తీసిన బ్లాక్ నార్ వైట్ చిత్రం పాం స్ప్రింగ్స్ అంతర్జాతీయ ఫిలిం ఫెస్టివల్ లో ప్రదర్శింపబడింది.

భారతదేశం, మధ్య ఆసియా, యుకెలలో షార్ట్ ఫిక్షన్, డాక్యుమెంటరీ  ప్రాజెక్టులతో తన కెరీర్ ను ప్రారంభించారు అంజలీ. 2006లో ముంబైలో వినోద్ మీనన్ తో కలసి లిటిల్ ఫిలింస్ ఇండియా పేరుతో ఫిలిం కంపెనీ మొదలుపెట్టారు. ఆమె స్క్రీన్ ప్లే రచయితగానే కాక కథానికలు  కూడా రాశారు. మాన్ సూన్ ఫీస్ట్ అనే కథానికల సంకలనంలో ఆమె కథ ఒకటి ప్రచురితమైంది. ఆమె భర్త, కొడుకుతో పాటు ముంబైలో నివసిస్తున్నారు అంజలి.

## సినిమాలు

## పురస్కారాలు
; జాతీయ సినీ పురస్కారం
* 2012 - 60వ జాతీయ సినీ పురస్కారాలు  - ఉత్తమ మాటల రచయిత పురస్కారం(ఉస్తాద్ హోటల్)

* 2013 - ఏషియానెట్ సినీ పురస్కారాలు - ఉత్తమ స్క్రీన్ ప్లే రచయిత పురస్కారం(ఉస్తాద్ హోటల్)
* 2015 - ఫిలింఫేర్ పురస్కారాలు - ఉత్తమ దర్శకురాలు(బెంగుళూర్ డేస్)
* 2015 - ఏషియానెట్ సినీ పురస్కారాలు - ఉత్తమ దర్శకురాలు (బెంగుళూర్ డేస్), ఉత్తమ ప్రముఖ చిత్రం (బెంగుళూర్ డేస్)
* 2015 - వనితా సినీ పురస్కారం - ఉత్తమ దర్శకురాలు(బెంగుళూర్ డేస్), ఉత్తమ ప్రముఖ చిత్రం
* 2015 - సీమా సినీ పురస్కారాలు - ఉత్తమ దర్శకురాలు(బెంగుళూర్ డేస్), ఉత్తమ సినిమా
; అంతర్జాతీయ ఫిలిం ఫెస్టివల్ పురస్కారాలు, ఎంపికలు
* 2008: హాస్సన్ కుట్టీ ఉత్తమ డెబ్యూ దర్శకురాలు  పురస్కారం(మంజదికురు)
* 2008: ఎఫ్.ఐ.పి.ఆర్.ఇ.ఎస్.సి.ఐ ఉత్తమ మలయాళ చిత్రం పురస్కారం(మంజదికురు)

## మూలాలు

వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
రాగో

thumb
దళజీవితాన్ని, దళాలకు గ్రామీణజనజీవితంతో ఉన్న అనుబంధాన్ని, గ్రామీణ జీవితాన్ని అభివృద్ధికరంగా మార్చడం, 16 దళాలు నిర్వహించే పాత్రను, దళాలకు, ప్రభుత్వ పోలీసు యంత్రాంగానికి, మధ్య నడిచే రాజకీయ వ్యవహారాన్ని వస్తువుగా చేసుకుని, సామాజిక నవల, పోరాట నవలగా మలుచుకున్న నవల ‘‘రాగో’’ (సాధన). బలవంతపు పెళ్ళి నిర్బంధాల నుంచి విపరీతంగా పెనుగులాడి బయటపడి దళంతో కలుస్తుంది ‘‘రాగో’’. తను అనుభవించిన క్షోభ – స్వేచ్ఛకోసం పడే ఆరాటం, మీడియా స్తీలందరిలోనూ చూస్తుంది రాగో. పంజరం లాంటి జీవితం నుంచి ఏ కట్టుబాట్లు లేని అరణ్యంలోకి, అక్కడి నుంచి ఆశయ పథంలోకి పయనించింది. దీనిని మల్లోజుల వేణుగోపాల్ అలియాస్ సాధన రాసాడు

## కథ
రాగో నవల 1993లో మొదటి ప్రచురణ ప్రారంబం అయ్యింది .రాగో అంటే గోండి భాషలో రామచిలుక అని అర్ధం .గోండుల సంప్రదాయాలలో గిరిజన స్త్రీ పడే అవస్తలను యీ నవల తెలియజేస్తుంది .రాగో ఒక యుక్త వయస్కురాలైన ఒక యువతీ .తనకు ఇష్టం లేని వివాహంతో తను ప్రేమించిన నాన్సు కోసం తల్లిదండ్రులతో పోరాడి చివరకు ఇంటినుంచి పారిపోతుంది .అప్పుడు అన్నలతో తాను అనుభవించిన కష్టాలు భాయతి సామజంలో లేవని తెలుసుకుంటుంది .
రాగో ఎలాగైనా గిరిజనుల్లో చైతన్యం తేవాలని అనుకుంటుంది .అదేవిదంగా గిరిజనుల్లో కొంత మార్పు తెస్తుంది .అదేవిదంగా రాగో నీటి సామజంలో స్త్రీ పడుతున్న భాదల నుంచి స్త్రీని తక్కువ చూడటం వంటి వాటిని నిరసిస్తూ పోరాటం చేసింది .రాగో తండ్రి కూడా పార్టీ సభ్యాత్వాన్ని అంగీకరించడంతో యి నవల ముగుస్తుంది .

## రచయిత ఇతర రచనలు
*సరిహద్దు _1993 జనవరి _విరసం ప్రచురణలు . 
*రాగో _1993 నవంబరు _సృజన మొదటి ప్రచురణ.
*రాగో _1996 జనవరి _సృజన రెండవ ప్రచురణ . .

## రచయిత నేపధ్యం
రాగో అంటే రామచిలుకే గాని పంజరంలో చిలుక కాదు .అక్కడ ఉండే మూడాచారాలను మనస్సు లేని మానవులను ఎదిరించి అక్కడ నుంచి ఆశయంలోకి పయనించిన వీర వనిత రాగో .మట్టి మనుషులు, అడివి మనుషులుగా ఉన్న వారిని గొప్ప వ్యక్తులుగా చారిత్రక క్రమానికి నిదర్శనం రాగో . అడవి కడుపులో ఆయుధంతో అనునిత్యం కత్తి అంచు మీద నడుస్తూనే ఉండటానికి కలం సహకరించదు . కనుక క్రమశిక్షణకు లోబడి పనిచేసినది సృజన . అడవిలో మనుషులు ఉంటారు ఆ మనుషులకు అభిమానాలు ఉంటాయని ఆ మనుషుల మధ్య మరో ప్రపంచపు మనుషులు కలసి అనురాగాలు అభిమానాలకు ఒక అందమైన ప్రపంచం కొరకు పోరాటం చేస్తున్నారు .సాధన నవలలు సరిహద్దు, రాగో సాదికరికంగా ప్రతిపలిస్తాయి .

## రచయిత గురించి
సాధన రచయితగానే కాకుండా అతను సాహిత్యం ద్వారా అన్వేషించిన ప్రశ్నలు, చెప్పిన అనుభవాలు బహుశ సాహిత్యం చదివె చాల మందికి ..కొత్త ఆదివాసుల గురించి వచ్చిన సాహిత్యం చాల తక్కువ ఎందుకంటె వాళ్ళు సభ్య సమాజానికి దూరంగా ఉండటమే. 1885 తర్వాత కాలానికి సంబంధించినది సాధన సరిహద్దు నవల .ఈ నవలలో విప్లవ దొరని కనిపిస్తుంది .సాధన రెండో నవల రాగో ఒక రకంగా సరిహద్దు నవల కొనసాగింపుల కనిపిస్తుంది .రెండు నవలలో ఒకే పాత్రలు ఉంటాయి కానీ ఈ నవల వస్తువు రూపంలో పూర్తిగా భిన్నమైనది ...

## రాగో నవల  ఉద్దేశం
* టాగో రామచిలుకలా స్వేచ్ఛగా ఆకాశంలో ఎగురాలనుకుంది .మనిషిని మనిషి చేరుకోవడానికి ఉన్న సమస్త అడ్డంకులను ప్రశ్నించింది . 
*రాగో లాగే మనుషులంతా ఎగురాలనే తీవ్రమైన అన్వేషణలో ఉన్నారు . 
*తన్ను తాను తెలుసుకోవడమే కాదు తనలాంటి వాళ్ళను తనతో పాటు రాగో తీసుకురాగలడా ? 
* ప్రపంచం అతలాకుతలంగా ఉన్న ఈ సమయంలో భవిష్యత్ రాగో మీద ఆదారపడి ఉంది.
## మూలాలు

## బయటి లంకెలు
* మలుపు బుక్స్ లో పుస్తక పరిచయం
వర్గం:తెలుగు నవలలు